ועדת הכספים, כנסת 20, פרוטוקול מספר 1185, 2018-12-11 00:00

משה גפני: רבותי, אני מתחיל את הישיבה.

משה גפני: אגף התנועה באגד – אנחנו מקדמים אתכם בברכה.

משה גפני: אנחנו מברכים אתכם שתהיה לכם הצלחה בתפקידים שאתם עושים.

משה גפני: ברוכים הבאים לכנסת.

משה גפני: אנחנו עוסקים עכשיו בתקנות ה-CRS, שהתקנות האלה הן תקנות שנבעו מהסכמה שלנו עם מדינות אירופה.

טליה דולן-גדיש: לא רק אירופה, העולם.

משה גפני: העולם אבל זה בעיקר הפטקא האירופאית, כפי שאנחנו נוהגים לכנות אותה.

משה גפני: בבקשה.

משה גפני: תסבירי.

קוסאי עאסי: אני ממשרד האוצר.

קוסאי עאסי: במקרה של פוליסת ביטוח חיים, כשהאדם מת, אם המוטב בא לקחת את הכסף אז לא צריכים לבדוק אותו אלא אם יש סיבה אחרת.

פרידה ישראלי: זאת הקלה.

שגית אפיק: אולי תעצרי ותסבירי את הסעיף הקטן הזה?

קוסאי עאסי: בחלק הזה, בתקנה ,5 אנחנו מתחילים להסביר איך בדיקת הנאותות לגבי ישות נעשית.

קוסאי עאסי: לגבי ישות – יש סף שהוא 250,000 דולר.

קוסאי עאסי: מתחת לסף הזה הישות לא צריכה להיבדק.

קוסאי עאסי: מעל הסף הזה מתחילים לבדוק את הישות.

קוסאי עאסי: יש שני סוגים של ישויות: ישות אקטיבית וישות פסיבית.

קוסאי עאסי: אם הישות היא ישות אקטיבית אז לא שואלים מי בעלי השליטה שבה והיא מחוץ למשחק הזה - - -

משה גפני: אוקי.

קוסאי עאסי: אם הישות היא ישות אקטיבית, אז לא שואלים מי בעלי השליטה בה ושואלים מה מושב הישות, באיזו מדינה היא תושבת.

קוסאי עאסי: המוסד הפיננסי אמור לבדוק מה התושבות – אם זה חשבון קיים של ישות אז המושב הפיננסי בודק לפי מידע שקיים אצלו או שהוא יודע, ואם הוא לא מצליח לזהות לפי מידע שנמצא אצלו או לפי מקום התאגדות של הישות, הניהול שלה או איפה נמצא המשרד שלה – אם הוא לא מצליח לזהות אז הוא מבקש מהישות תיעוד עצמי לגבי הישות.

משה גפני: יש למישהו הערות?

משה גפני: הלאה

קוסאי עאסי: הסוג השני הוא ישות פסיבית.

קוסאי עאסי: ישות פסיבית היא ישות שאינה אקטיבית, זאת ההגדרה שלה.

קוסאי עאסי: - -

משה גפני: לא, אם זה פסיבית אז הבנתי שהיא לא אקטיבית.

קוסאי עאסי: ההגדרה שלה שהיא אינה אקטיבית.

קוסאי עאסי: לישות האקטיבית יש הגדרה שהיא עומדת בכל מיני...

קוסאי עאסי: בעיקר היא ישות שהיא פעילה.

פרידה ישראלי: פעילה עסקית.

משה גפני: אגב, כמה מדינות חתומות על ה-CRS?

פרידה ישראלי: למעלה מ-100.

טליה דולן-גדיש: בסביבות 120.

פרידה ישראלי: ממקלטי מס מכל העולם, מעל 100 מדינות.

קוסאי עאסי: מעל 100 מדינות.

משה גפני: מעל 100 מדינות?

משה גפני: זה מה שמיקי לוי אומר לי שאנחנו נמצאים בסוף?

פרידה ישראלי: מה-OECD, ישראל ותורכיה עוד לא התחילו, כשתורכיה כבר החילה את הדין הפנימי.

פרידה ישראלי: זאת אומרת, היא כבר העבירה את התקנות רק עוד לא הצליחה להעביר את המידע, אני לא יודעת מאיזה סיבות - -

משה גפני: ואין עוד מדינות - - -

פרידה ישראלי: ישראל היא היחידה מה-OECD שעוד לא העבירה את המידע, ובסך הכל מכל ה-100 ומשהו, אני זוכרת דיווח אחרון על חמש מדינות שהשמות הם...

משה גפני: לא חשוב.

פרידה ישראלי: זה מקלטי מס חוץ מאתנו, עוד לא העבירו את החקיקה.

משה גפני: הלאה.

קוסאי עאסי: להמשיך?

משה גפני: להמשיך.

קוסאי עאסי: לגבי ישות פסיבית - -

משה גפני: אנחנו רוצים שהממשלה על כל אגפיה תעבוד מהר ועם היגיון.

משה גפני: בפטקא איפה היינו?

משה גפני: כשאישרנו את הפטקא, איפה היינו מבחינת המדינות - -

קוסאי עאסי: זה לא היה.

פרידה ישראלי: זה היה הסכם מול ארה"ב.

שגית אפיק: ביחס ליתר המדינות, האם הצבענו על זה יחסית מהר, הוא שואל?

קוסאי עאסי: לא, מאוחר.

פרידה ישראלי: מהר אנחנו אף פעם לא.

קוסאי עאסי: עובדה שנתנו לנו הסדר מיוחד.

קוסאי עאסי: לא, אנחנו מאוחר.

משה גפני: אני יודע.

משה גפני: הבעיה שגם אם מחליפים ממשלה, זה לא משנה את המצב הלאה.

טליה דולן-גדיש: מאוחר אבל לא כל כך.

משה גפני: בואו נתקדם.

קוסאי עאסי: לגבי ישות פסיבית – אז כן שואלים מי בעל השליטה בישות מאחר ולא רוצים שיקרה מצב - -

משה גפני: תדעו לכם אבל שזה מאוד מקשה על האנשים.

משה גפני: אתם יודעים ויודעות שגם בפטקא, היה פה חבר הכנסת בצלאל סמוטריץ שאומר: אני מבקש לבטל את זה וכולי.

משה גפני: אנשים נכנסים לקשיים.

משה גפני: אין מנוס ואין ברירה אבל לא יכולים להיות - -

קוסאי עאסי: אבל זה לא בגלל התקנות, זה בגלל האמריקאים עצמם.

קוסאי עאסי: הכוונה שתקנות פטקא - -

משה גפני: כן אבל ברגע שאתה נפלת אז אתה.

משה גפני: ..

קוסאי עאסי: תקנות פטקא רק הקלו עם האנשים ולא החמירו אתם.

קוסאי עאסי: בלי התקנות, המצב היה הרבה יותר גרוע.

משה גפני: טוב.

משה גפני: הרבה יתרון יש לבנקים.

משה גפני: אם הבנקים היו יותר...

קוסאי עאסי: אז מה שאני רוצה להגיד לך – שבלי תקנות פטקא, הכוח של הבנקים היה עוד יותר חזק והם היו עוד יותר שמרנים ממה שהם היום.

קוסאי עאסי: לפחות היום יש גיבוי של המפקח על הבנקים, שהוא מוציא חוזרים שיכולים להקל - -

משה גפני: טוב, כנראה נולדת אופטימי.

קוסאי עאסי: לא, בלי זה, הם היו חותמים בהסכמים ישרים עם ארה"ב - -

משה גפני: די לי במה שהם עושים.

משה גפני: בסדר, בואו נמשיך.

קוסאי עאסי: אז כדי שאנשים יחידים לא יסתתרו מאחורי ישויות שהן בדומה לארנק, אמרו שבישות פסיבית, שכל מה שיש לה זה הכנסות פסיביות, הישויות האלה כן יסתכלו מי בעלי השליטה שבהן, וגם צריכים לזהות מה המושב של בעל השליטה במטרה לדווח עליו ועל הישות שהוא מחזיק בה למדינת המושב שלו.

קוסאי עאסי: כמובן, קיימת פה נקודת מילוט שאומרת שאם הישות מגיעה ומצהירה ונותנת תיעוד עצמי אז שהבנק לא יסווג אותה כפי שסיווג אותה אם בתיעוד עצמי כתוב משהו אחר.

משה גפני: הלאה.

משה גפני: תסבירו בבקשה בקצרה.

קוסאי עאסי: פה אנחנו מדברים על פתיחת חשבון חדש של ישות.

קוסאי עאסי: בפתיחת חשבון חדש, המוסד הפיננסי אמור לבקש תיעוד עצמי מהישות שתגדיר את עצמה, ואם הישות היא ישות פסיבית שיש לה בעלי שליטה זרים, אז יסווג אותה לפי המושב של בעלי השליטה, ואם הישות עצמה היא ישות זרה אז יסווג אותה לפי המושב גם.

משה גפני: טוב.

משה גפני: אתם שיניתם את התאריך.

קוסאי עאסי: זה היה 31 ביולי ושינינו ל-30 באוגוסט.

קוסאי עאסי: אני לא יודע באיזו גרסה אתם קוראים עכשיו.

שגית אפיק: בגרסה האחרונה שלך.

קוסאי עאסי: של יום חמישי.

שגית אפיק: למה שיניתם?

פרידה ישראלי: זה רשות המסים.

קוסאי עאסי: בהתחלה חשבנו שרשות המסים לא תוכל לדווח - שחודש לא יספיק לרשות המסים לדווח.

קוסאי עאסי: אנחנו אמורים לדווח לעולם ב-30 בספטמבר.

קוסאי עאסי: חשבנו שמאחר ואוגוסט הוא חודש בעייתי אז צריך אחרי חודשיים, מאחר שמדובר בהרבה מדינות לא כמו בארה"ב אלא בהמון מדינות, צריך לקחת את הקובץ, לפצל אותו ולהרכיב אותו מחדש לפי מדינות ולדווח.

קוסאי עאסי: לאחרונה נודע לנו שרשות המסים יכולה להסתדר תוך חודש, וזה בעצם נותן סוג של הקלה עם הבנקים ועם המנגנון של ההודעה וההצגה ולכן, דחינו את זה בעוד חודש.

קריאה: מוסדות פיננסיים.

קוסאי עאסי: מוסדות פיננסיים, סליחה, וכל מנגנון ההודעה.

טליה דולן-גדיש: "(2) לגבי דיווח לראשונה על חשבונות תושבי מדינה זרה במדינה בת דיווח מסוימת שעמה נכרת הסכם לאחר תחילתן של תקנות אלה – (א) אם ההסכם עם אותה מדינה נכרת לפני 30 באוקטובר בשנה מסוימת – לא יאוחר מיום 30 באוגוסט בשנה שאחריה, לגבי השנה שבה נכרת ההסכם; (ב) אם ההסכם עם אותה מדינה נכרת לאחר 30 באוקטובר בשנה מסוימת – לא יאוחר מיום 30 באוגוסט בשנה השנייה שלאחריה, לגבי השנה שלאחר השנה שבה נכרת ההסכם; (ג) אם נקבע בהסכם עם אותה מדינה מועד מאוחר יותר להעברת המידע לאותה מדינה מהמועדים שנקבעו בפסקת משנה (א) או (ב), לפי העניין – לא יאוחר מיום 30 באוגוסט בשנה שבה יש להעביר את המידע לראשונה לפי ההסכם.

טליה דולן-גדיש: (ד) מוסד פיננסי ישראלי מדווח שאין לו חשבונות בני דיווח בשנה מסוימת יגיש למנהל, במועדים הקבועים בתקנת משנה ג, דוח לגבי אותה שנה שבו יצהיר כי לא היו לו חשבונות בני דיווח באותה שנה.

טליה דולן-גדיש: (ה) הדוחות האמורים בתקנות משנה (א) ו-(ד) יוגשו בדרך הקבועה בתוספת השלישית.

טליה דולן-גדיש: הודעה ללקוח 7.

טליה דולן-גדיש: (א) מוסד פיננסי ישראלי מדווח ישלח הודעה בדבר העברת מידע כאמור בדבר העברת מידע בתקנת משנה (ב) לכל אחד מאלה: למנהל וממנו למדינה הזרה (1) יחיד שהוא בעל חשבון שהמוסד הפיננסי סיווג חשבון שבבעלותו כחשבון של תושב מדינה זרה במדינה בת דיווח; (2) ישות שהיא בעלת חשבון שהמוסד הפיננסי סיווג חשבון שבבעלותה כחשבון של תושב מדינה זרה במדינה בת דיווח; (3) יחיד שהוא בעל שליטה בישות שהיא בעלת חשבון שסווגה כישות פסיבית, אשר המוסד הפיננסי זוהה אותו כתושב מדינה זרה במדינה בת דיווח.

טליה דולן-גדיש: (ב) ההודעה תציין כי מידע לגבי בעל החשבון כאמור בתקנת משנה (א), ולגבי חשבון פיננסי שבבעלותו או שבבעלות ישות שבשליטתו, צפוי להיות מועבר באמצעות המנהל למדינה הזרה בת הדיווח שהמוסד הפיננסי סיווג אותו כתושב בה, במועד שנקבע בהסכם עם אותה מדינה זרה; כמו כן תציין ההודעה את הסיבות לסיווג כאמור וכי בעל החשבון רשאי להגיש השגה בכתב למוסד הפיננסי על הסיווג שעשה, שתכלול הצהרות ומסמכים המעידים על כך שהוא אינו תושב מדינה זרה במדינה האמורה, לפי הקבוע בתקנות 3(1)(ג), 3(2)(ז)(4), 5(1)(ד) או 10(ב), לפי העניין.

טליה דולן-גדיש: "

איל לב ארי: אנחנו ביקשנו גם שבהודעה של המוסד הפיננסי יצוינו הסיבות לסיווג כדי שהלקוח ידע על סמך מה החליט המוסד הפיננסי הישראלי לקבוע שהוא תושב מדינה זרה.

פרידה ישראלי: מה שקורה זה שהדרישה הזאת אומרת שלכל לקוח שמסווג כתושב מדינה זרה, צריכה לצאת הודעה עם פורמט קצת שונה, עם נימוק של הבנק למה הוא סווג כתושב מדינה זרה.

פרידה ישראלי: כל אחד עם הנימוקים שלו.

פרידה ישראלי: מסתבר שבמערכת הפיננסית מאוד קשה.

פרידה ישראלי: ככה הם יכולים להוציא הודעה אחידה שאומרת: סווגת כתושב ונניח שותלים את שם המדינה – אנגליה, הנך יכול להגיש השגה עד תאריך.

פרידה ישראלי: ..

פרידה ישראלי: זאת הודעה סטנדרטית למעט שם המדינה ששותלים.

פרידה ישראלי: הנושא של להכניס נימוק לכל הודעה והודעה לא מאפשר את לוחות הזמנים שקבענו כי הוא מאוד מאוד מכביד על המערכת.

פרידה ישראלי: אז מה שעשינו בהוראות השונות בסוף, אם ראיתם, הוספנו סעיף שנותן זכות לכל אחד לבוא ולפנות למוסד הפיננסי בשאלה: למה סיווגתם אותי?

פרידה ישראלי: והמוסד הפיננסי צריך לענות לו על השאלה אבל זה לא יהיה אוטומטי בהודעה.

שגית אפיק: בתוך כמה זמן?

משה גפני: בתוך כמה זמן היא שואלת?

פרידה ישראלי: בתקנה 10(יב).

משה גפני: הבנתי אבל תוך כמה זמן?

טליה דולן-גדיש: תוך כמה זמן מה?

טליה דולן-גדיש: המוסד הפיננסי צריך לענות על ההשגה הזאת?

טליה דולן-גדיש: תוך 60 יום.

שגית אפיק: יענה לו.

שגית אפיק: יש לו זכות להשגה כמה ימים?

שגית אפיק: 60 יום.

שגית אפיק: זאת אומרת שהוא צריך ב-60 ימים האלה לפנות כדי להבין למה סווגו אותו כך?

שגית אפיק: אז תוך מה זמן הבנק יענה לו לפי השיטה שלכם?

טליה דולן-גדיש: תוך 50 יום - -

קוסאי עאסי: לא, זה משהו אחר.

קריאות: לא כתבנו.

שגית אפיק: זאת אומרת, הבנק יכול לענות לו גם אחרי 100 יום - -

קריאה: 30 יום.

קוסאי עאסי: לא, שניה.

קוסאי עאסי: יש כאן בלבול.

קוסאי עאסי: יש מנגנון שנקרא מנגנון הודעה והשגה.

קוסאי עאסי: זה לא קשור לבקשה האחרונה ולספח, מה שאנחנו הוספנו.

קוסאי עאסי: מנגנון הודעה והשגה אומר דבר כזה: הבנק ישלח הודעה ללקוח.

קוסאי עאסי: הלקוח, יש לו חודשיים להשיג והבנק יענה לו תוך שלושה חודשים או חודשיים וחצי, אני כבר לא זוכר.

קוסאי עאסי: אני חושב שאחרי שלושה חודשים הבנק צריך לענות לו.

שגית אפיק: קוסאי, אין לנו בלבול.

שגית אפיק: כדי שאדם יוכל להגיש - -

משה גפני: שלושה חודשים זה הרבה זמן.

משה גפני: צריך לצמצם את המועד.

שגית אפיק: לא, זה משהו אחר ההשגה.

שגית אפיק: תן לי להסביר רגע.

שגית אפיק: אנחנו מדברים על שלב מוקדם לפני ההשגה: הודיעו לך מהבנק שסווגת כתושב מדינה זרה.

שגית אפיק: בפטקא מה שקרה, שהודיעו לך והקפיאו לך את החשבון.

שגית אפיק: נניח שפה לא יקפיאו לך את החשבון, רק יודיעו לך שאתה תושב מדינה זרה, אתה רוצה להשיג על זה.

משה גפני: חודשיים.

שני שלבים: עכשיו, החשש שלי - -

פרידה ישראלי: ונתנו 30 יום לבנק לענות ללקוח.

שגית אפיק: זאת אומרת, להשגה יישארו לו 30 יום לבן אדם.

שגית אפיק: במקום 60 קיצרתם לו את זה ל-30 ימים למעשה.

פרידה ישראלי: נכון.

פרידה ישראלי: אם ההשגה שלו תלויה בזה שהוא מקבל את הנימוק - -

משה גפני: רק שנייה.

משה גפני: אם הוא מקבל תשובה מהבנק בתוך 30 יום - -

שגית אפיק: אז יישארו לו 30 יום להשגה.

שגית אפיק: קיצרתם לו את זמן ההשגה מ-60 ימים ל-30 ימים.

שגית אפיק: זו המשמעות של ההצעה שלכם.

שגית אפיק: בגלל זה הבנו את מה שאמרתם רק אמרתי לך שזה בעייתי כי אתם מקצרים לו בחצי אץ זמן ההשגה.

משה גפני: למה הם מקצרים?

משה גפני: למה אתם מקצרים את הזמן?

פרידה ישראלי: היא אומרת שכדי להגיש השגה הוא רוצה לדעת למה סיווגו אותו.

פרידה ישראלי: ה"למה" הזה יגיע אליו במקרה הטוב 30 יום אחרי ההודעה שהוא סווג כתושבת מדינה זרה.

שגית אפיק: ולכן, הצענו שיחד עם הודעת הבנק - -

קוסאי עאסי: אבל זה לא ישים, עוד פעם.

קוסאי עאסי: ..

שגית אפיק: אני מבינה שזה לא ישים אבל בואו נחשוב על מנגנון אחר.

משה גפני: רגע, אני רוצה לעשות סדר בגלל שהתבלבלתי עם הימים.

משה גפני: בהתחלה חשבתי שהבנתי.

משה גפני: הבנק מקבל אותי בתור לקוח, ואז הוא אומר לי: אתה תושב הולנד.

משה גפני: הוא שולח לי הודעה בתוך כמה זמן?

שגית אפיק: זה לא משנה.

פרידה ישראלי: חודשיים.

שגית אפיק: 60 יום.

שגית אפיק: מהיום שקיבלת את הודעת הבנק.

פרידה ישראלי: יש לבנק שלושה חודשים לבדוק ולחזור ולתת את ההודעה הסופית, יש עוד שלושה חודשים.

שגית אפיק: יש לו 90 יום אבל אנחנו לא מדברים על זה.

משה גפני: רגע, יש לו 90 יום, בסדר, הוא השיב לי.

משה גפני: אני רוצה עכשיו להשיג על זה.

פרידה ישראלי: לא, היתה כבר השגה.

שגית אפיק: הבנק הודיע לך שאתה תושב הולנד.

משה גפני: אוקי, הבנתי עכשיו את הימים.

שגית אפיק: יש לך 60 ימים להשיג אבל פנית לעורך דין ואתה אומר לו שאתה רוצה להשיג.

שגית אפיק: הוא אומר לך: למה הם אמרו שאתה תושב הולנד?

שגית אפיק: אתה לא יודע.

שגית אפיק: אתה צריך שהבנק יגיד לך מה הסיבה לסיווג, למה הוא סיווג אותך כתושב הולנד.

שגית אפיק: מה יש, איזו אסמכתה יש בידו.

משה גפני: כמה זמן יש לי?

משה גפני: יכולים כל דבר אבל זה קשה.

משה גפני: למה?

שגית אפיק: - - ואז יישארו לך 30 ימים להשגה.

שגית אפיק: אז או שתאריכו ל-90 ימים את ההשגה ונפתרה הבעיה או שתציעו משהו אחר.

לוני בכר: ברשות

לוני בכר: כם, אני מטעם איגוד הבנקים והתאחדות חברות הביטוח.

לוני בכר: כל הזמן מדברים על הבנקים.

לוני בכר: אני חושב שכמובן יש נתח גדול של לקוחות בבנקים אבל זה גם כל חברות הביטוח וכל המוסדות הפיננסיים.

שגית אפיק: כן, בסדר.

לוני בכר: הבעיה זה במספרים.

לוני בכר: אם זה היה לקוח אחד, 100, 1000, אולי היה אפשר לעשות את זה הרבה יותר קל.

לוני בכר: ברגע שמגיעים למספרים האלה, בנק לא מתנהל באמצעות פקיד שלוקח או כותב מכתב.

לוני בכר: הכל ממוכן בטפסים יעודים וזה הקושי.

לוני בכר: ברשות היושב ראש, התשובה הנכונה לדברים שנאמרים פה, זה דברים חשובים שזו ההזדמנות הנאותה להגיב: בדרך כלל, הדברים לא מתנהלים על גבי ניירת.

לוני בכר: מה שקורה, לקוח שבאמת חושב שנעשה לו עוול – שגית, זה גם חשוב להסביר את זה – בא לסניף, מדבר עם הסניף.

לוני בכר: עולים לייעוץ משפטי, מתקשרים ליועצים חיצוניים.

לוני בכר: אני מקבל שיחות כאלה - -

שגית אפיק: אז אני רוצה להגיד לך שקיבלנו המון פניות בפטקא ואנשים הלכו ודחו אותם, ואני לא אתן ליושב ראש להגיד את זה כי אני באופן אישי טיפלתי בלא מעט פניות - -

לוני בכר: את צודקת.

שגית אפיק: - - והכל היה בהתכתבות.

שגית אפיק: וההתכתבות כללה הקפאת חשבון, והבן אדם הלך מסניף לסניף לסניף, ומענה לא קיבל.

משה גפני: רק שתדע.

משה גפני: אז תשלים את הדברים, אנחנו מכירים את זה.

לוני בכר: קשה לי לענות כי אתם אומרים דברים נכונים אבל שונים.

לוני בכר: הבעיה של פטקא, כפי שנאמר על ידי המדינה כאן – פטקא זה חוק קשה כי הוא לוקח אזרחות - - -, ואז אין לך הרבה מה להגיד.

משה גפני: בסדר.

משה גפני: גם במקרה הזה שלך, כשאנחנו מדברים על ה-CRS, העבודה על הבנקים היא פחות בגלל שהחוק הוא יותר רך או התקנות יותר רכות.

משה גפני: שנדע על מה אנחנו מדברים.

לוני בכר: - - -

משה גפני: דקה, אני אתכם אחרת יסגרו לי את החשבון.

משה גפני: המציאות היא שבמקרה הזה של ה-CRS, הוויכוח בין הבנקים לבין הלקוח יהיה הרבה פחות ממה שהיה בפטקא - -

קריאה: לא, הפוך אדוני.

משה גפני: סליחה, לא הסברתי את עצמי נכון.

משה גפני: מה יהיה הוויכוח בין הבנק לבין הלקוח?

משה גפני: הוויכוח יהיה האם הוא תושב הולנד או תושב בלגיה.

טליה דולן-גדיש: נכון, בדיוק.

טליה דולן-גדיש: או תושב ישראל.

טליה דולן-גדיש: זה הרבה יותר - - -

שגית אפיק: אבל קביעת התושבות האירופאית היא מורכבת יותר.

שגית אפיק: יהיו הרבה דברים להתדיין עליהם וזה מספיק מורכב.

לוני בכר: נכון.

משה גפני: הוויכוח הוא לא יהיה ויכוח שיצטרכו על כל דבר לעלות לייעוץ המשפטי בסניף, הוויכוח הוא מסוג שונה.

משה גפני: אנחנו לא יכולים להעביר תקנות מהסוג הזה, שנתחיל עכשיו עם לקוחות שהבנקים פשוט יעשו את הדבר שהם עשו קודם.

משה גפני: הם יסגרו לו חשבון, יערימו עליו קשיים.

משה גפני: צריך לתת את הזמן הזה להתדיין.

לוני בכר: - - -

משה גפני: הוויכוח שלנו הוא על המועד.

משה גפני: אנחנו כבר לא מתווכחים על ההשגות.

משה גפני: בסדר גמור.

שגית אפיק: לקחת את זה על עצמכם.

שגית אפיק: אגב, זה היה נכון יותר לעשות את זה.

לוני בכר: ברגע שהאחריות הוטלה עלינו, אנחנו צריכים ליישם אותם.

לוני בכר: זו הערה כללית לכל האמירות האלה.

משה גפני: טוב.

לוני בכר: לגופו של עניין – אנחנו מבינים את הקושי.

לוני בכר: מה שניסיתי להגיד: לצורך העניין, כשקובעים את זה ככלל לכל הלקוחות, לעשות רק את הלקוחות האלה, אי אפשר להתנהל אחרת מהמועדים האלה כי הבנק לא יספיק אבל בפועל, מי שיש לו את ההשגה ולא ימתין את ה-60 יום שלו וישר ישיג, אתה תצטרך ישר להתדיין אתו ובמקביל הוא לא ימתין.

לוני בכר: הוא במקביל יבקש את הסיבה - -

משה גפני: טוב, מאה אחוז.

משה גפני: הבנו אותך אבל לא זה הדיון.

משה גפני: אתם יכולים להעביר לבנקים, מדינת ישראל, אגף הממשלה, האם אתם יכולים להבהיר לבנקים על הלקוחות שלהם, מה התושבות?

משה גפני: על איזה תושב מדובר?

שגית אפיק: למה זה מוטל על הבנקים?

טליה דולן-גדיש: כל הרעיון של ה-CRS זה שהמדינות עוזרות אחת לשנייה לאתר חשבונות של תושבים אחרים.

טליה דולן-גדיש: התושבות, הרבה פעמים אנחנו לא יודעים עליה.

טליה דולן-גדיש: כלומר, אנחנו פה - -

שגית אפיק: הבנק ידע יותר טוב מכם?

פרידה ישראלי: הלקוח יודע.

פרידה ישראלי: יש לבנק סממנים – הרי דיברנו על זה.

טליה דולן-גדיש: הלקוח יודע והרבה פעמים גם הבנק יודע.

פרידה ישראלי: הוא יכול להגיש הצהרה עצמית ואם לבנק אין מידע אחר שסותר, הוא מקבל את ההצהרה העצמית.

משה גפני: טוב, אנחנו ניסינו.

משה גפני: שלא תגידו שלא ניסינו לעזור לבנקים.

קוסאי עאסי: ה-CRS עובד לפי הצהרות.

קוסאי עאסי: זה הרעיון שלו.

קוסאי עאסי: אם יש משהו שסותר את ההצהרה שלך, אם לצורך מסוים אמרת שאתה של בלגיה ועכשיו אמרת שאתה של הולנד, אז זה בעייתי.

קוסאי עאסי: תסביר את הטענה.

משה גפני: מה ההצעה שלך עם המועדים?

שגית אפיק: להאריך ל-90 ימים את - -

פרידה ישראלי: אנחנו צריכים לבדוק - -

משה גפני: בסדר, אתם יכולים לבדוק.

משה גפני: אני אישרתי כבר 90 ימים.

פרידה ישראלי: השאלה אם לא גלשנו מעבר למועדים - -

משה גפני: כן, תבדקו כי אז נעשה את זה 120 יום.

פרידה ישראלי: אנחנו צריכים לראות שהמרווחים - -

קוסאי עאסי: אנחנו נבדוק את התוספת הזאת.

משה גפני: זה עוזר גם לבנקים דרך אגב.

שגית אפיק: זה לא משנה להם.

שגית אפיק: זה לא רלוונטי לבנקים.

קריאה: יש לנו פחות זמן להגיש את ההשגות.

שגית אפיק: לא, יש לכם 30 ימים.

קוסאי עאסי: אנחנו נשקול להשאיר לכם את השלושה חודשים...

משה גפני: אנחנו מאוד רגישים, חברי ועדי הבנקים.

משה גפני: לנו יש רגישות.

משה גפני: אם זה היה עכשיו חוק חדש או תקנות חדשות שאנחנו צריכים לדון בזה באופן ערטילאי, לא היינו רגישים לעניין הזה.

משה גפני: שגית אמרה את זה ואני אומר לכם גם שאנחנו עברנו טראומות עם הדבר הזה.

משה גפני: אנשים רציניים שבנקים רציניים סגרו להם את החשבון.

משה גפני: לא היתה סיבה בעולם.

משה גפני: היינו צריכים לערב את פרידה, היינו צריכים לערב עוד אנשים, את בנק ישראל.

משה גפני: אנחנו מאוד רגישים לעניין הזה.

משה גפני: לי לא יסגרו חשבון אבל אדם רגיל שלא מכירים אותו, הבנקים הולכים עם ראש קטן ולכן אנחנו רגישים לזה.

שגית אפיק: לו בפטקא לא היו מעכבים ומקפיאים יחד עם המכתב או אפילו קודם למכתב, אז אני חושבת שכאן יכולנו להיות סלחניים יותר כי באמת ה-CRS אמור להיות פשוט יותר אבל כיוון שזאת החוויה שאנחנו מכירים וזאת הסנקציה שאתם בחרתם להטיל - -

טליה דולן-גדיש: בפטקא היתה היסטריה - - -

שגית אפיק: אבל זאת הסנקציה שהבנקים בחרו להטיל.

שגית אפיק: הם לא היו חייבים להקפיא את החשבונות.

לוני בכר: אנחנו לא רוצים להיכנס חלילה לוויכוח אבל יש כמה עובדות שצריך לשים אותן על השולחן: בפטקא היו דיונים ואמרנו שצריך בחוק לקבוע שלבעל החשבון יש חובה בחוק למסור את התיעוד כשאני מבקש ממנו.

לוני בכר: משרד המשפטים סירב לתת את זה ולנו לא השאירו ברירה.

לוני בכר: מצד אחד אתם רוצים שנהפוך את החוק של מדינת ישראל בלי שיש לנו כלים ונתקעים.

לוני בכר: כמו כן, יש בפטקא מקומות שנדרש לסגור את החשבון ואתה חייב לסגור את החשבון.

לוני בכר: מעבר לזה, בלי קשר לפטקא ו-CRS, כאשר יש סיכונים שלקוח מייצר ויש לקוחות שבאים אליכם שהם תמימים שבאמת נפגעים וצריך לטפל בהם ולתת להם מענה, ויש לקוחות שהם לא תמימים, שהם מנסים להערים עליכם ועלינו וצריך לטפל בהם.

משה גפני: טוב.

משה גפני: יש לי מה להעיר על הדברים שאמרת שהם דברים נכוחים.

משה גפני: זאת אומרת, אני לא יכול לדבר על העובדות שאתה מעיר אבל יש לי הרבה מה להשיג על העניין הזה.

משה גפני: בנקים לא התנהגו בסדר.

משה גפני: תאמין לי, אני לא אומר את זה סתם.

משה גפני: אין לי שום עניין.

משה גפני: להיפך, הרבה פעמים בפניות שלי לבנקים הם עוזרים בדברים שהם חברתיים אבל היתה התנהגות של תסמין הראש הקטן - למה אני צריך להסתבך?

משה גפני: אחרי זה יבואו ויגידו לי.

משה גפני: אני מבקש רק דבר אחד לגבי ה-90 יום שהוצע – לראות שאנחנו לא גולשים לזמנים אחרים.

משה גפני: אם אנחנו גולשים, נצטרך לעשות משהו אחר.

פרידה ישראלי: נבדוק.

משה גפני: אז אני מציע שלא נגלוש לזמנים אחרים.

פרידה ישראלי: נחזור בפעם הבאה - -

משה גפני: אני לא יודע אם תהיה הפעם הבאה.

משה גפני: הלאה.

טליה דולן-גדיש: 7"(ג) המוסד הפיננסי ישלח את ההודעה למען הדואר או לכתובת הדואר האלקטרוני המעודכנים של בעל החשבון הקיים ברשומותיו; היה החשבון הפיננסי חשבון המוחזק לטובתו של אחר, תישלח ההודעה למחזיק הרשום בספרי המוסד הפיננסי; הודעה ליחיד שהוא בעל השליטה בישות כאמור בתקנת משנה (א)(3) תישלח גם למען הדואר או לכתובת הדואר האלקטרוני המעודכנים של היחיד בעל השליטה אם מען או כתובת כאמור קיימים ברשומות של המוסד הפיננסי; לא קיימים מען או כתובת כאמור, תכלול ההודעה לבעל החשבון דרישה להעבירה לבעל השליטה; המוסד הפיננסי ינהל רישום של משלוח ההודעה שיכלול את אופן המשלוח ותאריך המשלוח.

טליה דולן-גדיש: (ד) ההודעה תישלח לכל נמען כאמור בתקנת משנה (א) עד 1 במרס בשנה שבה יש להעביר מידע לגביו לראשונה, ולגבי חשבון פיננסי שנפתח באמצעות סוכן ביטוח כהגדרתו בחוק הפיקוח על שירותים פיננסיים (ביטוח), התשמ"א-1981 – עד 31 במרס בשנה שבה יש להעביר מידע לגביו לראשונה; לאחר מכן תישלח ההודעה אחת לשנתיים.

טליה דולן-גדיש: (ה) הוגשה השגה בכתב למוסד הפיננסי הישראלי המדווח כאמור בתקנת משנה (ב) בתוך 60 ימים מיום שליחת ההודעה בידי המוסד הפיננסי - -

שגית אפיק: אז זה יהיה 90.

טליה דולן-גדיש: אנחנו נבדוק.

משה גפני: כרגע זה 90.

משה גפני: אתם תבדקו ויתברר שיש בעיה אז נצטרך לשנות ולמצוא פתרון אחר.

טליה דולן-גדיש: - - "או עד 1 במאי בשנה מסוימת, לפי המאוחר מביניהם, ישיב המוסד הפיננסי על ההשגה לא יאוחר מ-31 ביולי באותה שנה; הוגשה השגה כאמור לאחר 90 ימים מיום שליחת ההודעה" או מה שנקבע פה, "או לאחר ה-1 במאי בשנה מסוימת, לפי המאוחר מביניהם, - -

שגית אפיק: אז זה צריך להיות 1 ביוני לא?

שגית אפיק: אם אנחנו מתאימים ל-90 ימים?

טליה דולן-גדיש: אנחנו נחזור אליכם.

טליה דולן-גדיש: אם כן, נעשה את ההתאמה.

משה גפני: מה זה תחזרו?

משה גפני: תגידו עכשיו מה התאריך.

קוסאי עאסי: אנחנו צריכים לבדוק את התאריכים.

משה גפני: בסדר, אז תחזרו אחר כך עם תאריכים.

טליה דולן-גדיש: אנחנו צריכים לחזור אליכם לגבי ה-90 ימים, שהם ישפיעו על התאריכים פה.

משה גפני: לא משנה.

משה גפני: אז זה 15 באוגוסט.

שגית אפיק: לא, 15 באוגוסט זה שבועיים ואנחנו מבקשים 30 ימים.

משה גפני: מה התאריך של 30 ימים.

קוסאי עאסי: אדוני היושב ראש, מסתבר לנו עכשיו שיתכן שיהיו לנו שבועיים רזרבה אז אפשר להוסיף שבועיים.

משה גפני: אז צריך להוסיף אותם עכשיו.

קוסאי עאסי: שבועיים אפשר להוסיף אבל למה אתה מתעקש על ה-90 ימים אני לא מבין.

קוסאי עאסי: היושב ראש, החוק, חל לגביו חודש ואנחנו פה מוסיפים חודשיים.

משה גפני: - - -

קוסאי עאסי: אדוני היושב ראש, חוק פטקא קבע שיש להודיע ללקוח חודש לפני.

קוסאי עאסי: אנחנו פה היינו ממש לארג'ים, נתנו חודשיים ועכשיו אנחנו רוצים לתת עוד שבועיים ונותנים השגה ונותנים גם פנייה.

קוסאי עאסי: זאת אומרת, החוק מבקש מאתנו חודש ואנחנו פה נותנים חודשיים ורוצים להוסיף עוד שבועיים.

קוסאי עאסי: למה להתעקש על 90 ימים?

קוסאי עאסי: יש לנו שבועיים לתת, סבבה.

קוסאי עאסי: למה 90 ימים?

קוסאי עאסי: אפשר 75.

קוסאי עאסי: למה לא 75?

משה גפני: אני רוצה 90.

משה גפני: אם תהיה בעיה עם ה-90 תחזרו לפה.

פרידה ישראלי: האם המוסדות הפיננסיים יכולים לקחת שבועיים פחות?

קריאות: אנחנו חושבים שלא.

לוני בכר: יש בעיה.

לוני בכר: אני חייב להגיד - -

משה גפני: הרי על זה דיברנו קודם.

לוני בכר: היועצת המשפטית והיושב ראש, בן אדם שבאמת סווג בעוול לצורך העניין, הוא יודע, הוא לא ימתין את ה-60 יום וגם לא את ה-40 יום.

לוני בכר: למחרת הוא יבוא לבנק וייתן את ההשגה שלו.

לוני בכר: ההערכה הזאת היא בסדר, אני מבין מאיפה הם - -

שגית אפיק: למה הוא ייתן את ההשגה שלו בלי לדעת למה סילקו אותו?

שגית אפיק: סתם?

לוני בכר: מפני שבן אדם שהוא תושב, מאוד קל להוכיח את זה.

לוני בכר: בן אדם שהוא תושב בישראל, הוא לצורך העניין יביא לך את חשבון החשמל שלו ויש כל מיני דברים שהוא יכול לבוא לדבר.

לוני בכר: הארכת הימים בדרך כלל זה מקרים שאנשים שממילא יודעים את הוויכוח מראש ורוצים להתווכח עם יועצים וזה בסדר, אבל אני חושב שהשבועיים האלה זה לא מה שיעשה את ההבדל לאיש התמים.

לוני בכר: זה פשוט ייתן עוד שבועיים למי שעובד - -

שגית אפיק: למה אתם צריכים 30 ימים כדי לתת לו תשובה.

שגית אפיק: אז קחו 15 ימים לתת לו את הסיבה לסיווג.

שגית אפיק: אני חשבתי שאתם יכולים לעשות את זה ב-day one"".

שגית אפיק: אנחנו ניתן לכם שבועיים במקום 30.

לוני בכר: את צודקת כאשר מדובר בלקוח אחד.

לוני בכר: הבעיה של המוסדות הפיננסיים כאן - - - זה חוק המספרים הגדולים.

לוני בכר: בנק עושה את זה בצורה שהוא לוקח הכל ממוכן, מכניס את זה למערכת ואז מתחילים אחד אחד לטפל.

לוני בכר: כמה אנשים בארץ - -

משה גפני: אני לא פותח את הדיון.

משה גפני: אנחנו קבענו את הימים ואני אגיד לכם למה אני מתעקש על העניין הזה, אני רוצה, אני לא בטוח שאני אצליח: אני רוצה לסיים את התקנות, ואני רוצה לסיים אותן במרווח הכי גדול שדיברנו.

משה גפני: אנחנו רוצים להקל על האנשים.

משה גפני: אני הולך להצביע אם אנחנו מסיימים.

משה גפני: במידה ויתברר שיש בעיות, הם יבואו ויגידו לכם: תשמעו, יש כאן קטסטרופה ואתם תגידו: אנחנו חורגים מהזמנים, אני אגיש רביזיה.

משה גפני: אנחנו נחזור לדון על זה.

משה גפני: אם לא יהיו בעיות – סיימנו.

משה גפני: זה מה שאני רוצה לעשות.

משה גפני: לא בטוח שאני אצליח אבל קודם כל לעשות את זה.

קוסאי עאסי: אבל אנחנו אומרים שיש בעיה, אני לא מבין את זה.

פרידה ישראלי: כרגע אי אפשר לתת את ה-90 ימים, צריך לדעת מאיפה מורידים.

פרידה ישראלי: 15 יום היה לנו להוסיף, צריך עכשיו לדעת מאיפה משיגים עוד 15 ימים כי יש לנו את המגבלה של ספטמבר, שהמועד צריך להגיד לרשות המיסים.

משה גפני: תחליטו.

משה גפני: הלאה.

קוסאי עאסי: אז מה קבענו לגבי - -

משה גפני: לא קבענו שום דבר.

משה גפני: שוב מתברר שאנחנו לא מצליחים לסיים את ה-CRS בגללכם.

משה גפני: הלאה.

קוסאי עאסי: למה בגללנו?

משה גפני: אני רוצה להתקדם, לסיים, ואני מציע גם פתרון פרלמנטרי איך אפשר.

משה גפני: תבדקו אחרי זה.

משה גפני: הלאה.

משה גפני: הצעה חלופית.

שגית אפיק: אנחנו ביקשנו הנמקות לדחיית השגה לכל הפחות.

קוסאי עאסי: זה אותו הסבר שנתנו קודם, הוא חל גם פה.

פרידה ישראלי: בסעיף 10...

קוסאי עאסי: אמרנו למי הוא יכול לפנות - -

שגית אפיק: מה, הוא יכול לפנות כדי לקבל הנמקות?

שגית אפיק: למה שהבנק לא ייתן לו?

שגית אפיק: פה זה כבר הופך להיות פרטני וזה לא חוק המספרים הגדולים.

קריאות: זה כן.

שגית אפיק: למה?

שגית אפיק: בן אדם הגיש השגה, דחיתם לו אותה.

שגית אפיק: לא מגיע לו לדעת למה דחיתם לו אותה?

קריאה: מגיע לו ואנחנו נפנה אליהם ואנחנו ניתן לו תשובה.

שגית אפיק: למה אבל?

מיקי טמיר: כי לתת את זה מראש בהודעה הראשונה - -

משה גפני: לא, לא.

משה גפני: לא על זה מדובר.

משה גפני: מדובר שהלשכה - -

שגית אפיק: זה לא בהודעה הראשונה.

שגית אפיק: זה בהודעה של דחיית ההשגה וזה לא המספרים הגדולים.

שגית אפיק: זה אנשים שהלכו והשיגו.

שגית אפיק: אני לא חושבת.

שגית אפיק: ..

מיקי טמיר: אנחנו חושבים שמדובר בעשרות אלפי אנשים, אולי יותר.

מיקי טמיר: אנחנו לא יכולים - - -

שגית אפיק: משרד המשפטים, אתם מכירים שדוחים השגה ולא נותנים שום הנמקה?

שגית אפיק: זה דבר מקובל בחקיקה, תקנות?

קריאה: אני לא מכירה את זה.

משה גפני: אני לא מקבל את הטיעון הזה, אני מאוד מכבד אתכם.

משה גפני: בהשגה הראשונית הבנו, שבן אדם בא ואתם שולחים, אתם לא יכולים לשלוח בכמות גדולה וגם לפרט.

משה גפני: ההוא בא ומשיג על זה, ועכשיו באה הלשכה המשפטית של הבנק ואומרת: אנחנו דוחים את ההשגה.

משה גפני: אני לא חושב שיש בנק בארץ שיש לו לשכה משפטית שהוא דוחה בגלל שבא לו.

משה גפני: הוא דוחה בגלל שהוא בדק.

משה גפני: הוא ראה שהוא מופיע במרשם האוכלוסין כתושב הולנד.

משה גפני: את זה לכתוב.

משה גפני: זה המספרים הגדולים?

משה גפני: אין דיון על זה, זה בתקנות.

משה גפני: הלאה.

משה גפני: לנמק.

משה גפני: אני לא מדבר על הראשון, קיבלתי את זה.

מיקי טמיר: אדוני, הכל אפשרי כמובן אבל אז צריך לתת לנו יותר זמן בשביל לענות להשגות האלה משום שאז כל השגה כזאת צריכה לקבל תשובה מנומקת, מפורטת - - - רק צריך יותר זמן.

משה גפני: תסבירי לי – רק רגע.

משה גפני: אני מעריך את חוכמתך אבל גם אני, שאני לא כל כך חכם, אני רוצה להבין: אתם שלחתם לי ואני שולח חזרה - לא נכון.

משה גפני: מבין.

משה גפני: למה ההשגה הזאת?

משה גפני: מה קרה?

משה גפני: מה אתם מכניסים אותי לתוך העניין?

משה גפני: מה אתם עושים?

משה גפני: זה מאוד חשוב לדעת כי פה יתברר בכלל שהבנקים זה מוסד מאוד מעניין.

משה גפני: אתם נותנים את זה ללשכה המשפטית, ליועץ המשפטי שנמצא בבנק.

משה גפני: הוא קורא את ההשגה ואומר - -

לוני בכר: לא תמיד.

לוני בכר: אדוני עוד פעם, אתם כל כך צודקים במה שאתם אומרים, לא היה גוף שמנהל 10 חשבונות.

לוני בכר: לא תמיד זה מגיע ליועץ משפטי.

לוני בכר: יש פה מדרג, כל בנק כמובן לפי ההתנהלות שלו והגודל שלו.

לוני בכר: אתה מתחיל קודם כל בסניף לפי הנהלים - -

משה גפני: לא, אחרת אני לא אבין.

משה גפני: אתה כותב לי שההשגה שלך שאמרת שאתה תושב הולנד לא התקבלה, הבנק דוחה אותה.

לוני בכר: אני אתן לך דוגמה - -

משה גפני: אל תיתן לי דוגמה, תגיד לי רק מה אתה עושה ואני אבין, אולי אתם מוסד שלא צריכים נימוקים.

משה גפני: ואז אתה אומר לי, אתה כותב לי חזרה, הרי זה התקנות: השגתך נדחתה.

משה גפני: אמרת שאתה תושב הולנד?

משה גפני: נדחה.

משה גפני: למה דחית לי את הפנייה?

משה גפני: את ההשגה?

משה גפני: מה קרה?

משה גפני: למה דחית, סתם?

משה גפני: יש לכם כזו רוטינה שאתם עונים תשובה שלילית?

לוני בכר: אף מוסד פיננסי לא יעשה את זה.

משה גפני: אז מה הוא יעשה?

לוני בכר: הוא יבדוק את זה.

לוני בכר: אדוני, אני רק רוצה להסביר כדי שיהיו לכם כל הנתונים, שתקבלו את ההחלטה שאתם רואים לנכון: הבנקים, מוסדות פיננסיים עובדים בצורה ממוכנת.

לוני בכר: יש דברים, לצורך העניין, שברגע שאני רואה שהוא הגיש טופס אחר בו זמנית או לפני כן, שהוא הצהיר שהוא תושב מדינה אחרת, המערכת יכולה לזהות את הסתירה הזאת ולהוציא מכתב אוטומטית.

לוני בכר: אנחנו מדברים על חוק המספרים – עוד פעם, אותו דבר.

לוני בכר: אם בעניין הזה הוא בא ואומר שזה לא נכון כי כשמסרתי את זה בלה בלה בלה ועכשיו המצב שונה – אז אתה מתחיל להעלות.

לוני בכר: יש תיקים שבהחלט מגיעים, כמו שאמרנו, ליועץ משפטי.

לוני בכר: אם הסכמות זה מגיע גם למפקח על הבנקים אבל בדבר הזה אתה לא יכול לנהל כל חשבון כבר ברמה הפרטנית.

לוני בכר: אם אתה מתנהל בצורה כזאת, כמו שאדוני מבקש וזאת בקשת הוועדה, אז אנחנו נבקש כמובן זמן היערכות לדבר הזה כי אי אפשר להכניס כזה דבר לתוקף מעכשיו לעכשיו.

לוני בכר: אנחנו מנסים להראות ל-CRS בעקבות בקשת המפקח על הבנקים זמן רב, תחת הבנה מסוימת תחת תו התקן, אם אתם רוצים שאנחנו נתנהל בצורה שאדוני מציע, זה מצריך תקנים שונים - -

משה גפני: אני הייתי משוכנע עד לרגע זה שכך אתם מתנהלים.

לוני בכר: אדוני, אנחנו משתמשים במיכון.

משה גפני: מיכון.

משה גפני: אני אמרתי שלא מיכון?

משה גפני: מה זה משנה?

לוני בכר: ברגע שאני צריך לענות - -

משה גפני: אבל אתה עונה לי שהשגתי נדחתה.

לוני בכר: זה באופן אוטומטי אדוני.

משה גפני: הבנתי.

משה גפני: בסדר, זה יהיה בתקנות.

משה גפני: מה שאתם אומרים הם דברים חמורים.

משה גפני: זאת אומרת, אני לקוח של הבנק, פתאום הטלתם עלי את תקנות ה-CRS.

משה גפני: אני משיג על זה.

משה גפני: אני אומר שזה לא נכון, אז אתם לא אומרים לי אפילו למה.

משה גפני: בסדר.

משה גפני: הלאה.

לוני בכר: אין לנו בעיה להגיד למה.

לוני בכר: זה הכל לפי החלטת הוועדה.

לוני בכר: אם ההחלטה היא כמו שאדוני קובע אז אנחנו מבקשים פשוט - -

משה גפני: טוב, תתנו תשובה במסגרת התשובות של הזמנים.

משה גפני: תחשוב מה אמרת.

משה גפני: אתה עונה לי תשובה, אני לקוח פשוט.

משה גפני: אמרתם לי דבר לא נכון לפי דעתי ואתם עונים לי אוטומטית דרך המחשב שהשגתך נדחתה.

לוני בכר: אם מסרת נתון כוזב - -

משה גפני: אם מסרתי נתון אז תגיד שמסרתי נתון.

לוני בכר: אין בעיה להגיד את זה אבל צריך להגיד - -

משה גפני: מהמחשב זה יוצא.

משה גפני: אני הולך לעבוד בבנק.

משה גפני: הלאה.

שגית אפיק: מה האופציות של אדם שנדחתה לו ההשגה לפנות לבית משפט ברשות למעשה, נכון?

משה גפני: אז אני לא יודע למה - -

פרידה ישראלי: כן.

פרידה ישראלי: הם אומרים שאתה יכול לפנות ותקבל תשובה רק לא באותו מכתב.

פרידה ישראלי: ..

משה גפני: מה זה לא באותו במכתב?

משה גפני: במכתב הראשון אמרנו שאין להם את היכולת לזה.

משה גפני: כאן מדובר על זה שאני משיג.

משה גפני: אני אומר שמה שאמרתם לי לא נכון.

משה גפני: עכשיו הם עונים לי תשובה.

משה גפני: מה התשובה שהם עונים לי?

משה גפני: שהשגתך נדחתה.

משה גפני: למה?

משה גפני: בגלל שזה מה שמוציא המחשב.

לוני בכר: לא בגלל זה אדוני אלא בגלל שמסרת להם מידע לא נכון אבל ברגע - -

משה גפני: אני מסרתי מידע נכון.

משה גפני: בינתיים החשבון יהיה סגור.

משה גפני: החלטתי.

משה גפני: תשמע...

לוני בכר: אז מטפלים.

לוני בכר: - - -

קוסאי עאסי: החשבון יהיה סגור במצב הזה.

קוסאי עאסי: הם פשוט ידווחו עליך, זה הכל.

משה גפני: הכל בסדר.

משה גפני: תאמין לי שאת השיטות אני למדתי.

לוני בכר: אדוני, בלי זמן היערכות זאת תהיה תקנה - - -

משה גפני: בסדר, תבדקו את זמן ההיערכות, הוא צריך לתת תשובה.

משה גפני: כשהוא משיב על ההשגה שלי והוא אומר: השגתך נדחתה, הוא צריך להגיד למה.

משה גפני: לפחות חלק, משהו.

לוני בכר: אנחנו צריכים זמן היערכות להיערך לזה.

לוני בכר: אין בעיה, אם זאת ההחלטה של הוועדה, נעבוד לפיה אבל צריך זמן היערכות.

לוני בכר: אי אפשר לעשות את זה מהיום להיום, זה לא יקרה.

קוסאי עאסי: להכניס את ההוראות לתוקף?

לוני בכר: ליישם את הדרישה.

לוני בכר: כשפונים להשגה בהתייחסות פרטנית, זה מצריך היערכות בכל מוסד פיננסי, בין אם זה - - -, בין אם זה בני אדם שישבו ויענו וינסחו את המכתבים האלה, וזה לא קורה מהיום להיום.

לוני בכר: בנק לא עובד מהיום להיום.

לוני בכר: הפיקוח על הבנקים יושב כאן, - - - בנקאית בדרך כלל נותן זמנים ארוכים להיערכות.

לוני בכר: אנחנו נערכנו לזה לפני שהיה - -

קוסאי עאסי: כמה זמן היערכות אתם צריכים?

מיקי טמיר: הרבה.

מיקי טמיר: אנחנו נבדוק, אנחנו לא יודעים להגיד.

לוני בכר: שנה.

קוסאי עאסי: הרי לשנה הבאה אתם לא הולכים לשלוח.

לוני בכר: לא נצליח.

מיקי טמיר: - - -

קוסאי עאסי: אז אולי בשוטף נעשה מנגנון אחד ולשנים האלה, 2017,2018 נעשה מנגנון אחר אם מדווחים על מי שהצהיר על עצמו כתושב של מדינה מסוימת.

מיקי טמיר: ועדין הוא יכול להשיג.

אני רוצה להסביר: עכשיו, מה שעשינו בהוראת המעבר, שאמרנו שרק מוסדות פיננסיים יכולים לקחת אנשים שהצהירו על עצמם שהם תושבי מדינה זרה, ולגביהם נעביר את המידע הזה לפחות כדי שנעביר משהו.

אני רוצה להסביר: אז אמרנו שמהמשהו הזה נבחר לא מה שהמוסדות הפיננסים עשו סממנים, בדקו וגילו אלא מקרים שאנשים הצהירו בפני המוסד שהם תושבי מדינה זרה.

אני רוצה להסביר: האם תהיו מוכנים שלגבי הוראת המעבר, כשמדובר באנשים שנתנו הצהרה שהם תושבי מדינה זרה, הם גם יקבלו הודעה שמדווחים עליהם והכל, יש מנגנון מקוצר שיחול עליהם אבל בבסיס, זה רק כאלה שהצהירו על עצמם שהם תושבי מדינה זרה.

אני רוצה להסביר: האם תהיו מוכנים שבשנה הראשונה לפחות, כדי שנעביר את המידע, לא תחול אותה הוראה מורחבת וכולי - -

שגית אפיק: של מה?

שגית אפיק: מה לא יחול?

פרידה ישראלי: של הנימוק בהשגה שיהיה חלק בהודעת התשובה.

שגית אפיק: אבל אם הם הצהירו שהם תושבי מדינה זרה, אז למה שהם יתנו השגה?

פרידה ישראלי: במקרים נדירים ביותר.

קריאה: כנראה שלא, אבל יהיו מקרים נדירים - -

משה גפני: אבל מקרים נדירים ביותר זה לא אלפים.

פרידה ישראלי: אבל המערכת הממוכנת לא תיתן את התשובה.

פרידה ישראלי: הם צריכים מבחינת יישום ההנחיה שלכם להיערך שהמערכות הממוכנות יוציאו איזה "שטנץ" של ארבעה סוגי נימוקים או משהו.

לוני בכר: או שיהיה בן אדם שנכשיר אותו לעשות את זה.

לוני בכר: זה לא משנה.

לוני בכר: גם אם זה בן אדם - - -

פרידה ישראלי: השאלה אם בהוראת המעבר שאנחנו נקרא אותה והיא אומרת שזה רק אנשים שבעצמם הצהירו שהם תושבי מדינה זרה, אז יהיה נדיר מי שמשיג על...

משה גפני: אבל מה זה נוגע לשאלה הזאת שניתן להם תשובה?

משה גפני: שהבנקים יתנו לו תשובות.

קוסאי עאסי: הבנקים טוענים שהתשובה שניתנת להם היא לא בן אדם שיושב ומחבר את זה אלא מערכת שעושה את זה.

קוסאי עאסי: בכדי שהמערכת תעשה את זה, צריכים לשבת מספר אנשים ולתכנן את המערכת וזה לוקח מספר חודשים לעשות את זה.

קוסאי עאסי: גם להוסיף שורה אחת, כותרת לטופס, זה לוקח להם חודשים לעשות את זה.

קוסאי עאסי: לפחות זה מה שהסבירו לנו.

קוסאי עאסי: לי אישית קשה להבין את זה, אני לא מעורה בתחום הזה.

קוסאי עאסי: הם כל הזמן מתעקשים שכל שינוי במערכות זה עניין של חודשים של היערכות.

איל לב ארי: פרידה, אנחנו גם קיבלנו טענות, ואני חושב שזה אולי גם היה בוועדה, שהיו לקוחות שהבנק או לא הסביר להם מה המשמעות כשהם הצהירו על – סליחה שאני כל הזמן נותן דוגמה של הבנק - המוסד הפיננסי לא הסביר להם כשהם חתמו על הטופס מה ההשלכות, מה הסיבה לטופס או מה ההשלכות של החתימה על הטופס או שאולי החתימה נעשתה בסוג של לחץ מסוים, אני לא יודע, והם הצהירו לפי מה שאת אומרת, על תושבות ולכן ההצהרה הזאת של התושבות שלהם, במקרים הספציפיים האלה אולי לא מדויקת ואז עוד פעם אנחנו מגיעים לאיזו שהיא נקודה - -

פרידה ישראלי: הם הצהירו על תושבות לצורך מס.

פרידה ישראלי: מאוד חשוב לנו לפחות לגבי אלה שהצהירו לא להכביד כאן ולהבין שאנשים נתנו הצהרה.

פרידה ישראלי: מי שאומר שהוא תושב בלגיה, יש לו איזו הבנה של המשמעות של זה כדי שנוכל להצליח להעביר לפחות כמות מסוימת של מידע למדינות עוד ב-2019 כי אחרת באמת יהיה נזק גדול.

קוסאי עאסי: להבא, אנחנו גם הוספנו בעקבות הבקשה שלך, שעל הטופס יהיה מצוין במפורש שמדובר על העברת מידע - -

איל לב ארי: בסדר, זה העתידיים.

איל לב ארי: אנחנו מדברים על חשבונות קיימים.

קוסאי עאסי: לגבי העבר – אלה שסיפרו לכם את הסיפורים האלה, לא העבירו את הסיפורים האלה עם תיעוד.

קוסאי עאסי: אנחנו רצינו לראות ולא העבירו.

קוסאי עאסי: אני יכול לספר לך סיפורים מפה עד מחר אבל כל עוד זה לא באמת קרה, אין תיעוד אז כנראה שזה לא קרה באמת.

מיקי טמיר: אנחנו ביקשנו שיבואו אלינו ולא באו.

משה גפני: בסדר, אנחנו נקבל את זה, אני אקבל את זה בגלל שאצלנו - -

קוסאי עאסי: בשנה הראשונה.

משה גפני: כן, בשנה הראשונה, רק לגבי הנושא הזה של - -

שגית אפיק: מי שהצהיר שהוא תושב מדינה זרה בלבד, וגם הוא יוכל לפנות ולבקש כאן.

שגית אפיק: ..

קוסאי עאסי: - - -

משה גפני: לא הבנתי.

שגית אפיק: לא, רגע.

שגית אפיק: זה עכשיו דבר חדש שפרידה לא אמרה.

שגית אפיק: לא הבנתי, מה זה שנה - - -

קוסאי עאסי: אמרנו שבשנים הראשונות, 2-017 ו-2018 שהולכים לדווח עליהן בשנה הקרובה, 2019, אז ילכו למנגנון הקצר יותר.

שגית אפיק: לגבי מי שהצהיר.

שגית אפיק: רק לגבי מי שהצהיר והוא עדין יוכל לפנות ולבקש.

קוסאי עאסי: ההודעה ה - - - תהיה בשנת 2020, אז יהיה להם את כל שנת 2019 להתכונן לשנה הזו.

משה גפני: בסדר, זה לא עסק שלנו.

שגית אפיק: זה כבר לא עסק שלנו, זה יחול על כולם עם הזמנים הארוכים ועם ההנמקה.

משה גפני: בסדר, קיבלנו את זה שלא בצדק.

משה גפני: אנחנו יודעים את הבעיות - -

איתן ברושי: גפני, תהיה הצבעה היום?

משה גפני: אני מקווה.

איתן ברושי: באתי לעזור לך.

משה גפני: בסדר.

משה גפני: מנהלי סניפים, יהיו מקומות שבהם אנשים יסבלו.

משה גפני: בסדר.

משה גפני: ביקשתם לא לעכב אבל תדעו שזה לא בסדר.

משה גפני: הלאה.

שגית אפיק: רגע, לא הקראת את התיקון שביקשנו להוסיף.

איל לב ארי: רצינו כאן בתוך התיעוד העצמי את הטופס.

קוסאי עאסי: שמה?

איל לב ארי: שאם נתן מוסד פיננסי ישראלי מדווח הצהרה לחתימת יחיד, יציין המוסד הפיננסי הישראלי המדווח בהצהרה שהיא נועדה לשם בחינת העברת המידע על החשבון הפיננסי למדינה זרה אם היחיד תושב בה.

טליה דולן-גדיש: כן, עשינו את זה בהערות הכלליות.

קוסאי עאסי: זה ב-(ג) כי זה חל על שניהם.

שגית אפיק: בסדר.

לוני בכר: סליחה, אנחנו כמובן לא מתנגדים לבקשה הזאת רק עוד פעם, צריך הארכה בשביל לענות על הטפסים.

לוני בכר: אנחנו ביקשנו חצי שנה כדי שנוכל לעדכן את הטפסים.

לוני בכר: כמובן מי שיצליח לפני, יצליח לפני אבל אנחנו רוצים היערכות של שישה חודשים כדי להוסיף את המשפטים שנתבקשו לטפסים הקיימים.

משה גפני: מבקשים שישה חודשים.

פרידה ישראלי: אנחנו עכשיו אומרים שהתיעוד העצמי יכלול הבהרה למה זה נועד, אז הם מבקשים חצי שנה - -

שגית אפיק: כן, זה מה שביקשנו, חצי שנה.

שגית אפיק: אתם מסכימים.

לוני בכר: בסדר גמור, רק אנחנו מבקשים זמן להוסיף את זה לטופס.

לוני בכר: זה לא קורה מעצמו.

שגית אפיק: רוצים לתת חצי שנה היערכות.

שגית אפיק: רגע, זה ייכנס מידית ורק אחרי חצי שנה תתחילו לעשות את זה?

לוני בכר: אנחנו ננסה לעשות את זה מיד אבל זה לוקח זמן.

שגית אפיק: לא הבנתי.

שגית אפיק: חשבתי שהכוונה...

שגית אפיק: זאת אומרת, בחצי שנה הקרובה הם יתנו נייר שזה לא מופיע בו?

שגית אפיק: זאת השאלה כי אני הבנתי שהכוונה היא שזה לא יחול חצי שנה.

קוסאי עאסי: סליחה, ההצעות שאני כבר ראיתי, כתוב בהן שמדובר ב-CRS.

קוסאי עאסי: כנראה שלא אצל כולם זה כתוב.

קוסאי עאסי: כל בנק ייתן מה שהוא נותן היום בחצי שנה הקרובה, ואחרי חצי שנה כל הבנקים יכתבו משהו אחר.

שגית אפיק: אני מבינה, אבל למה חצי שנה?

שגית אפיק: אם כבר יש טפסים כאלה, למה חצי שנה?

שגית אפיק: זה המון זמן.

קוסאי עאסי: זה מה שקיבלתי.

קוסאי עאסי: עוד פעם, אני לא מצליח להבין את זה.

לוני בכר: חשוב להסביר.

לוני בכר: אני יכול להסביר שנייה?

יואל חסון: אתה צודק, אל תיתן לו להסביר.

משה גפני: למה לא לתת לו?

יואל חסון: אם מנכ"ל משרד האוצר מפריע לך ככה, אני רוצה להפריע לו כמו שהוא מפריע לך.

יואל חסון: קח דוגמה ממנו.

משה גפני: יש משהו שאתה יודע שאני לא יודע?

יואל חסון: האמת שלא.

יואל חסון: ..

יואל חסון: אני באתי לדבר אתך על משהו אחר.

משה גפני: מעניין מאוד מה שאמרת עכשיו.

יואל חסון: אבל אני לא אלמד ממנכ"ל משרד האוצר, אני מתנהג בנימוס.

משה גפני: לא חשוב.

משה גפני: אני כל הזמן בתחושה שאתם לוקחים דברים שהם - אתם מוסדות.

לוני בכר: הפוך, אנחנו באים להגן על האזרח.

לוני בכר: אני רק אסביר לאדוני, אם יורשה לי.

משה גפני: אם אתה יכול, ברשותך, להשאיר לי להגן על האזרח - אתה תעשה כסף.

לוני בכר: הלוואי, אני אשמח מאוד.

משה גפני: החלק הזה של מוסדות כמו שלכם, של מוסדות גדולים, חזקים בעיקר והם יכולים לעשות דברים שמישהו אחר לא יכול לעשות - אתם כל הזמן מבקשים הקלות.

משה גפני: למשל, שיהיה כתוב בטופס, על זה אתם מבקשים חצי שנה?

לוני בכר: לא מבקשים הקלה בכלל.

לוני בכר: אדוני, יש פה - -

משה גפני: אבל בתוך חצי שנה לא יהיה כלום.

משה גפני: בסדר, אני היום עצבני.

משה גפני: ..

לוני בכר: דרך אחת שהיא פסולה וזה בשביל להגן על האזרח: הפקיד לא ייקח מהמגירה את הטופס מהמגירה וייתן לו, וזו טעות, לא עובדים ככה.

לוני בכר: מה שקורה, ברגע שהוא לוחץ על "אנטר", המערכת אוטומטית מנפיקה את כל הטפסים שלו.

לוני בכר: לשנות את זה לוקח זמן, זה לא קורה מעכשיו לעכשיו.

לוני בכר: מי שהצליח לעשות את זה לפני השישה חודשים – יעשה לפני, ומי שיעשה עד שישה חודשים.

לוני בכר: אתם רוצים להגיד שייעשה מאמץ לסיים לפני?

לוני בכר: אין בעיה.

לוני בכר: בנקים יעשו את המאמץ הזה אבל יש מוסדות שלא יצליחו לעמוד בזה.

שגית אפיק: אבל זה המון זמן שישה חודשים.

משה גפני: אתם לא צריכים יותר מחודש.

לוני בכר: זה לא עובד בחודש.

משה גפני: עובד.

משה גפני: מה לא עובד?

לוני בכר: אדוני, זה לא מתעדכן בחודש.

לוני בכר: הלוואי.

משה גפני: מה לא עובד?

משה גפני: באמת נו.

משה גפני: חודשיים.

לוני בכר: לא יספיק.

משה גפני: לא יספיק אז תסגרו את הבנק.

הילה נחמן: אפשר להסביר את התהליך?

הילה נחמן: גם אני חדשה בעולם הבנקאות - -

משה גפני: מי הגברת?

הילה נחמן: אני מבנק מזרחי טפחות.

הילה נחמן: גם אני הופתעתי מזה, אני חייבת להודות אבל רק בשתי שניות להסביר את התהליך: בקשה כזאת, יש גוף שמבקש להוסיף לטופס.

הילה נחמן: הדבר הזה עובר למחלקות אחרות לבדיקה.

הילה נחמן: הטופס, בסופו של דבר, מאושר על ידי הגורמים הגדולים ואז הוא עובר למיכון.

הילה נחמן: המיכון, הגרסאות בבנקאות לא יוצאות כל שני וחמישי אלא יוצאות כל כמה חודשים ואז אני צריכה להעלות את זה לחטיבה הטכנולוגית, והחטיבה הטכנולוגית מאשרת את זה באותה מהדורה שיוצאת ואז הטפסים עובדים.

הילה נחמן: כמו שלוני הסביר, אנחנו לא מצפים מכל בנקאי שידפיס את הטופס - -

שגית אפיק: אנחנו מחוקקים חוק יותר מהר...

הילה נחמן: - - ככה זה פשוט עובד.

שגית אפיק: אנחנו חוקקנו חוק למעט CRS.

שגית אפיק: את חוק - - - חוקקנו בפחות מחצי שנה.

משה גפני: בסדר, אני מודה לך על דבריך המחוכמים ולכן, אני לא קובע חודש אלא חודשיים.

משה גפני: הלאה.

לוני בכר: אפשר שלושה חודשים אדוני?

משה גפני: לא.

משה גפני: חודשיים וחצי.

משה גפני: נו באמת, אתה יודע, אני מתחיל להסתכל אחרת על הבנקים.

משה גפני: אני הייתי בטוח כל הזמן שאני עובד מול גופים רציניים עם מנגנון משומן והכל עובד.

משה גפני: ניסיתי למנוע סגירת חשבונות ועמד מולי גוף חבל על הזמן.

משה גפני: להוסיף את המילה הזאת?

משה גפני: כמה זמן את בבנקים?

משה גפני: אז שיכתבו את זה, בסדר?

משה גפני: אז אני נותן חודשיים.

לוני בכר: אנחנו נכתוב מה שרוצים.

משה גפני: לא, אתם לא תכתבו מה שרוצים.

לוני בכר: אדוני - - -

משה גפני: בסדר.

משה גפני: חודשיים.

קוסאי עאסי: אדוני היושב ראש, אנחנו בהסכמות שלנו לבנקים קבענו שהתקנות האלה יחולו רק שלושה חודשים אחרי שאנחנו מאשרים אותן.

קוסאי עאסי: החודשיים האלה שאתה ביקשת הם מעבר לשלושה חודשים היערכות, כן?

פרידה ישראלי: זה כבר לא יהיה שלושה חודשים.

פרידה ישראלי: ב-1 לפברואר.

קוסאי עאסי: תלוי מתי התקנות האלה עוברות.

קוסאי עאסי: שלושה חודשים מהיום שהתקנות עוברות.

משה גפני: הן יכולות לעבור היום.

שגית אפיק: - - -

קוסאי עאסי: אז שלושה חודשים אחרי זה, והחודשיים שהוא נותן לכם הם מעבר לשלושה חודשים של ההיערכות.

מיקי טמיר: לא.

מיקי טמיר: אם אכן יהיו שלושה חודשי היערכות מעבר, זה נראה לי מקובל עלינו.

פרידה ישראלי: יכול להיות שיהיה קצת פחות משלושה חודשי היערכות.

מיקי טמיר: כרגע אנחנו לא רואים שבוע היערכות אפילו.

משה גפני: בסדר.

משה גפני: נעשה את החשבון בסוף ונתקדם עכשיו.

שגית אפיק: לא, מה זה 1 באוגוסט 2018?

שגית אפיק: אתה מבקש עד 31 ביולי 2023.

פרידה ישראלי: אז לפי עמדתנו מספיקה שנה להיערכות של הגמ"חים.

פרידה ישראלי: לא צריך כל כך הרבה שנים.

משה גפני: עד 2023 או שנעשה חוק מהר ונגמור.

פרידה ישראלי: זה זמן מיותר.

משה גפני: מיותר?

משה גפני: נשנה את זה.

משה גפני: עברנו את המיותר הזה.

פרידה ישראלי: מבחינת עמדת משרד האוצר זה.

פרידה ישראלי: ..

משה גפני: בסדר, אז עמדת משרד האוצר.

משה גפני: אתם רוצים, קחו את ה-CRS וזהו.

משה גפני: בסדר.

משה גפני: מה, אני צריך לשלוח אנשים שלא מרוויחים כסף ולא כלום?

פרידה ישראלי: אנחנו לא מסכימים לזה.

משה גפני: בסדר.

משה גפני: על זה אני מצביע.

משה גפני: הלאה.

פרידה ישראלי: אני חוזרת על זה שמשרד האוצר מתנגד.

משה גפני: בסדר, זה באמת מאוד חשוב.

משה גפני: הגמ"חים, זה מאוד חשוב שיחול מיד בעוד חצי שנה עם ה-CRS.

משה גפני: מאוד חשוב.

פרידה ישראלי: כעיקרון, ה-CRS לא נותן שום הקלה לגמ"חים.

פרידה ישראלי: ה-CRS עצמו, כל המוסדות הפיננסיים צריכים לדווח ובכל זאת, הוצאנו את הגמ"חים הקטנים, עשינו כמו - - - שהראה שכמעט כל הגמ"חים בישראל הם בכלל מחוץ לזה.

פרידה ישראלי: אנחנו אתם בקשר כל הזמן.

משה גפני: כל הכבוד.

משה גפני: הלאה, תמשיכו לקרוא.

איתן ברושי: אולי היא התעייפה, שמישהו יחליף אותה.

טליה דולן-גדיש: לא התעייפתי.

טליה דולן-גדיש: עייפות זו לא הבעיה שלנו.

טליה דולן-גדיש: "הוראת מעבר - -

שגית אפיק: יש עוד, סעיפים (יא) ו-(יב).

שגית אפיק: מה עם אלה?

שגית אפיק: עם התיקונים שאמרתם שאתם מכניסים.

שגית אפיק: אתם לא מקריאים אותם?

טליה דולן-גדיש: סליחה, את צודקת.

שגית אפיק: אלה תיקונים שאמרתם עליהם שאתם מסכימים, לא?

פרידה ישראלי: לגבי סעיף (יב) אמרנו שנבדוק אם יש עוד חודש - -

טליה דולן-גדיש: סעיפים (יב) ו-(יג), אנחנו מקריאים אותם עכשיו.

משה גפני: הלאה.

שגית אפיק: זה בעצם ההנמקה, נכון?

שגית אפיק: פה ההנמקה.

שגית אפיק: כמה ימים אתם נותנים להנמקה הזאת?

טליה דולן-גדיש: בואו נקרא את זה כדי שזה יהיה ברור.

שגית אפיק: זה שונה מהנוסח שהעברתם לנו.

שגית אפיק: יש לזה סיבה לזה שאת מקריאה נוסח אחר ממה שהעברתם לנו?

טליה דולן-גדיש: לא.

טליה דולן-גדיש: היא צודקת, העברנו עם העובדה - - -

קוסאי עאסי: לא, העברנו עם הסיבה.

קוסאי עאסי: מה השינוי, שאני אבדוק?

טליה דולן-גדיש: לא משנה.

טליה דולן-גדיש: אני חושבת שמה שאצלכם הוא בסדר.

שגית אפיק: את הקראת משהו אחר.

שגית אפיק: תחליטו מה בסדר, מה שאצלנו או מה שהקראת?

קוסאי עאסי: תקריאי את הסופי עוד פעם.

שגית אפיק: תקריאו את מה שאתם רוצים.

טליה דולן-גדיש: הקראתי עכשיו את מה שאנחנו רוצים עם סיבה.

שגית אפיק: אתם רוצים את הסיבה?

שגית אפיק: הקראת עוד שינויים למעט הסיבה?

איל לב ארי: אבל הסופי זה משהו שונה.

טליה דולן-גדיש: לא, לא.

שגית אפיק: אז את יכולה להקריא שוב?

למען הפרוטוקול: "(יב) אם מוסד פיננסי ישראלי מדווח לא פירט בהודעה ששלח לפי תקנה 7(א) מהו הסממן או מהי הסיבה שבגינה סווג חשבון כחשבון של תושב מדינה זרה והמוסד הפיננסי נתבקש, בכתב, בידי בעל החשבון או בידי בעל שליטה בישות פסיבית בעלת החשבון, לפי העניין, לפרט מהו הסממן או מהי הסיבה שבגינה סווג חשבון כחשבון של תושב מדינה זרה, ימסור המוסד הפיננסי את התשובה ובה הפירוט כאמור, בתוך 30 ימים מיום קבלת הבקשה.

למען הפרוטוקול: "

פרידה ישראלי: פה רשמתי שאנחנו בודקים איך אפשר להאריך את ההשגה.

פרידה ישראלי: זה לא קשור לזה.

שגית אפיק: זה לא קשור לזה.

שגית אפיק: ה-30 ימים, הם מקבלים.

שגית אפיק: אתם מתווכחים על ה-90 ימים לבן אדם.

שגית אפיק: לא מתווכחים אלא הוא אמר 90 ואתם.

שגית אפיק: ..

קוסאי עאסי: (יג) עכשיו מתייתר כי אתם רוצים להכניס את זה לתוך התשובה להשגה.

פרידה ישראלי: אתם אמרתם לגבי (יג) שאתם מבקשים להחזיר את זה לתוך ההשגה, ואז דיברנו על הוראת המעבר שבפעם הראשונה זה לא יחול ואחר כך - -

שגית אפיק: לא יחול למי שהצהיר, כן.

שגית אפיק: זה יהיה רלוונטי בהוראות מעבר.

קוסאי עאסי: בהוראות המעבר כן, אז נעביר את זה להוראות המעבר.

טליה דולן-גדיש: אז כרגע אני לא קוראת את זה ונעביר את זה להוראות המעבר.

לוני בכר: סליחה, כמובן שהמדינה יודעת את זה - אנחנו הסכמנו להוראת השעה הזאת כדי לסייע בידי המדינה בכל זאת להגיש דיווחים לשנת 2017 ו-2017 אבל כאשר הסכמנו למועדים האלה, הנחנו שהתקנות יעברו בתחילת/אמצע נובמבר, ואנחנו באמצע דצמבר ולכן, אנחנו צריכים לשנות את המועדים האלה.

לוני בכר: אנחנו לא נצליח לעמוד בזה.

לוני בכר: אנחנו נבקש לדחות את המועדים בחודש אם עדין רוצים לדווח אחורה רטרואקטיבית, ולגבי 2018 אנחנו גם מבקשים תיקון.

לוני בכר: אם אתם רוצים, אנחנו נוכל לצאת החוצה ל-10 דקות אדוני, ולדבר עם האוצר לגבי מועדים שאנחנו צריכים לעמוד בדיווח הדירקטיבה הזאת.

פרידה ישראלי: אנחנו כמה וכמה פעמים עשינו שינוי תאריכים בעקבות התארכות תהליך האישור, ואכן הסכמנו עם המוסדות הפיננסיים שברגע שנראה שהתקנות הולכות להצבעה, אז נעשה את העדכון האחרון כי הרגשנו שאנחנו כל פעם מתקנים, לתאריכים שמאפשרים באמת קיום של הוראת מעבר.

פרידה ישראלי: אנחנו באמת נדרשים, אם אנחנו כעת עומדים להצביע על התקנות ויודעים שאלה המועדים, אנחנו צריכים לסכם שוב את המועדים האפשריים להעביר את המידע הראשון לגבי 2017,2018.

פרידה ישראלי: זאת אומרת, כל התאריכים בתקנות שיש לנו בגלל התארכות תהליך האישור, אנחנו צריכים לוודא עם המוסדות הפיננסיים באיזה תאריכים ניתן לעמוד, ויתכן שיהיו שינויים.

שגית אפיק: אתם מדברים על חודש, לא?

שגית אפיק: אם הבנתי נכון?

לוני בכר: אנחנו יכולים להגיע להסכמות כי לשנת 2017, אנחנו חושבים שזה חודש בכל מועד וב-2018 אנחנו גם רוצים עדכון כי לא נספיק היום לעשות את השליפה.

שגית אפיק: חודש ל-2017.

שגית אפיק: לשנת 2018 מה אתם מבקשים?

קוסאי עאסי: לא, זה לא רק פה.

קוסאי עאסי: זה גם הגדרה של החשבון החדש שהולכת להשתנות וגם הגדרה של חשבון קיים שהולכת להשתנות.

שגית אפיק: אז מה אתם רוצים?

שגית אפיק: אתם רוצים לצאת לחמש דקות להגיע אתם להסכמות?

לוני בכר: לא תהיה בעיה להסכמה.

לוני בכר: אנחנו תמיד מסכימים - - -

משה גפני: רגע.

קוסאי עאסי: השאלה אם אתם הולכים להצביע על זה היום?

פרידה ישראלי: אם יש הצבעה היום, אנחנו נצא עכשיו ננסה לסגור.

משה גפני: יש הצבעה היום בעזרת השם.

משה גפני: שמעת אותי פעם אומר משהו שאני לא עומד בו?

קוסאי עאסי: לא.

קוסאי עאסי: אני לא שמעתי אותך אומר משהו שאתה לא עומד בו.

איתן ברושי: גפני, בוא נאשר את כל מה שהיה עד עכשיו.

משה גפני: אין לאשר את מה שהיה עד עכשיו.

משה גפני: אני הולך לאשר את ה-CRS.

שגית אפיק: אז בואו נמשיך.

שגית אפיק: תצאו לכמה דקות ואנחנו נמשיך.

קוסאי עאסי: כל התאריכים הולכים להשתנות.

שגית אפיק: בואו נגמור, יש לנו עמוד וחצי.

פרידה ישראלי: צריך כמה שעות.

פרידה ישראלי: יש עוד כמה שינויים שביקשו להכניס.

שגית אפיק: אז בואו נדלג על זה.

משה גפני: רגע רבותי.

שגית אפיק: בואו נדלג על זה, בואו נתקדם ונגמור להקריא את מה שנשאר.

משה גפני: בבקשה.

קוסאי עאסי: גם הבנתי שהוועדה רוצה לתקן את ההגדרות של הגמ"חים.

שגית אפיק: אנחנו לא רוצים לתקן הגדרות של הגמ"חים, אנחנו דילגנו על הגדרת.

שגית אפיק: ..

קוסאי עאסי: לא, כל ההגדרות שקשורות - -

טליה דולן-גדיש: כל ההגדרה שקשורה לגמ"חים, לא קראנו אותה.

שגית אפיק: לא קראנו אז נקריא אותה עכשיו.

שגית אפיק: יש לנו נוסח, הבנתי שהוא מקובל עליך אז נקריא אותה.

קוסאי עאסי: מה שמקובל עלי זה מה ש...

משה גפני: אז להקריא, מה הבעיה?

טליה דולן-גדיש: אני קוראת את ההוראה של הגמ"חים - -

קוסאי עאסי: אבל לפני זה יש עוד תיקונים שהקראנו ותיקנו אחרי זה, אם אפשר לעבור על זה גם.

משה גפני: בשביל מה התיקונים האלה?

משה גפני: הם חיוניים?

קוסאי עאסי: כן.

קוסאי עאסי: יש תיקון אחד שהוא - -

שגית אפיק: קודם כל נגמור.

משה גפני: בסדר, אבל הוא מבלבל אותי.

טליה דולן-גדיש: קוסאי, בא נסיים לקרוא ואז נראה.

משה גפני: בסדר, אני עושה הפסקה של כמה דקות, תגיעו אתם לפתרון ותחזרו מיד.

טמיר כהן: אתה עושה הפסקה לעניין הזה, אתה ממשיך את הישיבה.

משה גפני: רבותי, חברי הוועדה, - -

מיקי רוזנטל: רגע, אנחנו ברביזיה אדוני.

משה גפני: הרביזיה על עובדי מדינה, על האחרים אני לא מביא.

עודד פורר: אדוני, תביא את הרביזיה מחר לדיון או שנקבל את הבקשה לדיון מחדש.

מיקי רוזנטל: אתה לא רוצה להצביע עליה אז מחר.

משה גפני: אתם תצביעו בעד הרביזיה?

קריאות: בוודאי.

משה גפני: אז אני דוחה את זה, אני אודיע למתי.

משה גפני: תודה רבה.

משה גפני: את כל הסעיף של שינויים בתקציב והרביזיה אנחנו דוחים ונודיע לכם מתי... אין שינויים בתקציב.

משה גפני: אני מצביע על ה-CRS, על כל מה שהכנו בכל הישיבות, אני רק מכניס את הסעיף שדוחים את הנושא של הגמ"חים, זה ייכנס לתוקף ב-2022.

משה גפני: מה יקרה אז?

פרידה ישראלי: אנחנו חזרנו ואמרנו שאנחנו חושבים ששנה זה זמן הארכה שמספיק לגמ"חים.

משה גפני: אני מדבר אם אני הולך להצביע 2022, לא 2023.

פרידה ישראלי: אז אם אנחנו מציעים על 2022 או 2023, זה מבחינתנו נוגד את העמדה שלנו ואת מה שאנחנו חושבים שאפשר וראוי לתת.

פרידה ישראלי: מבקשים לקיים אתך בקרוב, במהרה - -

משה גפני: אבל אני הולך להצביע.

משה גפני: מה יקרה אז?

פרידה ישראלי: אנחנו מבקשים שתדחה את ההצבעה - -

משה גפני: ואם אני לא נעתר לבקשתכם?

פרידה ישראלי: אנחנו מבקשים למשוך את התקנות ולא להצביע עליהן.

משה גפני: הבנתי.

משה גפני: זאת אומרת, כל מה שאמרתם לי כל הזמן, במשך זה שאני מתאמץ כדי להעביר את זה, מתברר שבגלל הצ'ופצ'יק הזה של הקומקום, שאין לו שום ערך, אנחנו נעמוד מול כל העולם כמדינה פרימיטיבית.

משה גפני: אני יכול לדעת מאיפה ההוראה הזאת?

פרידה ישראלי: זאת העמדה של משרד האוצר.

משה גפני: הבנתי.

איתן ברושי: אנחנו נחליט ושהם ימשכו.

משה גפני: בסדר.

מיקי לוי: פרידה, מה ההצעה שלכם מעבר לשנה?

מיקי לוי: אפשר להיפגש משהו באמצע?

מיקי לוי: באמת, באנו כל כך הרבה פעמים בחופשות.

מיקי לוי: ..

יצחק וקנין: מה ההצעה שלכם?

פרידה ישראלי: שנה.

משה גפני: מה שעברנו עם הפטקא, ואין לזה שום ערך.

קריאות: - - -

מיקי לוי: רגע גפני.

מיקי לוי: פרידה, בכל זאת, אני באמת רוצה לסיים את זה.

מיקי לוי: בואו תנסו לבוא לקראתנו.

מיקי לוי: אני מבין גם את העמדה של גפני.

מיקי לוי: לא סתם באתי לכאן לכל הישיבות של הגמ"חים.

מיקי לוי: אני לא בדיוק מתמצא בגמ"חים רק באתי לדחוף את זה.

קריאה: - - -

מיקי לוי: עכשיו הבנתי.

מיקי לוי: אבל זה חבל, אנחנו נחטוף סטירה כמדינה.

מיקי לוי: זה חבל.

מיקי לוי: בואו נסיים את זה.

פרידה ישראלי: בעבר משרד המשפטים דיבר על החלטה של המשנה ליועץ המשפטי לתת הארכה חצי שנה.

פרידה ישראלי: אנחנו כעת מדברים שניתן שנה כדי שיהיה ברור שיהיה מספיק זמן להיערכות.

איתן ברושי: מתי מתחילה השנה?

פרידה ישראלי: השנה מתחילה מעכשיו.

פרידה ישראלי: מה-1 בינואר תתחיל השנה ואנחנו חושבים שזה באמת מספיק זמן להיערכות לגמ"חים.

עודד פורר: לפטקא בשנה הספקתם להיערך?

משה גפני: לא.

משה גפני: בפטקא היה שנתיים ולא הספיק.

משה גפני: אתה יודע מה שהלך פה?

משה גפני: הלאה.

עודד פורר: אז למה לא להיות צופה פני עתיד?

משה גפני: למה?

משה גפני: אני אגיד לך אחר כך, לא פה.

משה גפני: בסדר, אני שמעתי אבל פרידה, לבי לבי אתך.

משה גפני: את יודעת שגם אנחנו עשינו מאמץ בגלל מה שאמרתם, שצריך את זה באופן דחוף, עשינו מאמץ.

משה גפני: הקדשתי לזה כמעט יום שלם ואני ממשיך עוד, אני רוצה לסיים את זה כדי שזה יעבור.

משה גפני: אנחנו מדברים על אמוציות של אנשים אינטרסנטים שעוד מעט יבואו לפה לצעוק.

משה גפני: טוב, בואי נמשיך הלאה.

משה גפני: על מה אנחנו מדברים?

משה גפני: את יודעת שמקצועית הרי...

משה גפני: רגע, הגעתם לתאריכים?

משה גפני: מה עכשיו, איפה אנחנו עומדים?

טליה דולן-גדיש: היינו באמצע.

משה גפני: טוב, אז תמשיכו.

שגית אפיק: לא, הגעתם להסכמות עם איגוד הבנקים על התאריך שהם ביקשו?

שגית אפיק: פ

פרידה ישראלי: לא, ביקשתם לקרוא לאנשים והם עדין לא הגיעו להסכמות.

פרידה ישראלי: יש שם כמה תיקונים לנוסחים.

פרידה ישראלי: יש לא מעט סיבות לבקש שיהיה עוד יום, יומיים, שלושה לסגור את - -

משה גפני: על זה אני לא אותן יום יומיים.

משה גפני: אני מוכן לשבת פה עד הלילה.

משה גפני: אתם שכנעתם אותי שזה חשוב מאוד למדינת ישראל מול כל העולם ולא צריך לזה לילה.

משה גפני: אפשר ברבע שעה, חצי שעה לגמור את זה.

קוסאי עאסי: כן, אפשר לגמור את זה.

טליה דולן-גדיש: בחצי שעה לא אבל בשעה, שעתיים כן.

איתן ברושי: למה לא תחליט אתה, גפני?

איתן ברושי: שמעת את הדברים ותחליט.

משה גפני: לא, יש עניינים שצריך.

משה גפני: ..

פרידה ישראלי: יש לנו עוד נושאים של חשבונות של פיקדונות של תושבי חוץ שהוספנו.

משה גפני: תגידו.

קוסאי עאסי: בהגדרה של - -

שגית אפיק: רגע אדוני היושב ראש, לא גמרתם להקריא.

פרידה ישראלי: גמרנו להקריא.

שגית אפיק: את ההוראה האחרונה לא קראתם.

קריאות: קראנו הכל.

שגית אפיק: לא, יש הערה שאיל הכניס לנוסח.

משה גפני: רבותי, אני רוצה לסיים את התקנות ונחליט אחרי זה אם מצביעים או לא.

שגית אפיק: בנוסח שהופץ בוועדה זה מופיע בעמוד 27 למעלה.

איל לב ארי: בזמנו שלחנו לכם וביקשנו כן לאפשר לבעלי חשבון קיים לתקן את - -

קוסאי עאסי: כן, אני זוכר את זה.

קוסאי עאסי: התיקון שאתם מבצעים הוא הרעה עם הלקוחות.

קוסאי עאסי: היום, לפי התקנות האלה, הוא יכול מתי שהוא רוצה לגשת לבנק ולהצהיר שהוא תושב לא של המדינה שהוא סווג לה, ואתה רק מגביל אותו בחצי שנה הראשונה, שזה לדעתי הרעה עם הלקוחות.

פרידה ישראלי: זו צריכה להיות הוראה נצחית.

פרידה ישראלי: יש הוראה כזאת, שבכל רגע הוא יכול לבוא ולתת הצהרה.

שגית אפיק: להצהיר אחרת ממה שהוא הצהיר קודם.

קוסאי עאסי: כן.

קוסאי עאסי: זה קיים בתקנה 3 ובתקנה 5 ובתקנה 10.

טליה דולן-גדיש: תושבות זה דבר דינמי.

שגית אפיק: עכשיו בואו נחזור להתחלה, יש בהגדרות משהו שלא הצבענו.

שגית אפיק: שלומית, את רוצה להקריא?

קוסאי עאסי: אפשר לפני זה רק להקריא את הפיקדונות בבקשה?

שגית אפיק: לא, רגע.

שגית אפיק: שלומית תקריא את מה שדילגנו עליו, זה מופיע בעמוד 3 למטה.

קוסאי עאסי: כן אבל לפני זה יש תיקון באותו עמוד למעלה, ביצענו תיקון.

קוסאי עאסי: זה לא מופיע אצלכם כי תיקנתי את זה עוד אתמול בערב.

שגית אפיק: זה לא מופיע אצלנו בנוסח.

קוסאי עאסי: כן, כי זה היה אתמול בערב ואני מבקש להכניס את זה פה.

משה גפני: מה, היתה לכם ישיבה אתמול בערב?

קוסאי עאסי: בעקבות בקשה של רשות האוכלוסין, זה לא קשור לאוצר.

קוסאי עאסי: הם נמצאים פה ויכולים להסביר את זה, לעובדים זרים יש הפרשות של המעסיק או החלק של המעסיק והחלק של העובד, וההפרשות האלה נאספות בחשבונות באחד הבנקים שזכה במכרז.

קוסאי עאסי: מאחר שהבנק אינו במגע עם הלקוחות האלה והחשבונות האלה הם בשליטה כמעט מלאה של המדינה, אז אנחנו מחריגים את זה כחשבונות פיננסיים שצריכים לעשות עליהם - - -

בתקנה 1: "פיקדון כמשמעותו בסעיף 1(יא)(א) לחוק עובדים זרים - - - להלן חוק עובדים זרים: (11) פיקדון לגבי מסתנן כמשמעותו בסעיף 1(יא)(1)(א) לחוק עובדים זרים.

בתקנה 1: "

שגית אפיק: אוקי.

פרידה ישראלי: אלה פיקדונות שלא צריך לעשות להם - -

שגית אפיק: אז זה ייכנס בחשבונות המוחרגים.

שגית אפיק: התווסף לנו סעיף (12).

שגית אפיק: אז תשלחו לנו את הנוסח.

שגית אפיק: עכשיו עוברים לעמוד 5 או שיש לכם עוד תיקונים חדשים?

פרידה ישראלי: את רצית מוסד פיננסי ישראלי קטן.

שגית אפיק: לא הקראנו את זה?

שגית אפיק: תקריאו חברים.

איל לב ארי: "מוסד פיננסי ישראלי קטן הנותן שירותי פיקדון באשראי - -

שגית אפיק: את ההגדרה של שירותי פיקדון לא קראנו אבל את ההגדרה של מוסד פיננסי קראנו.

שגית אפיק: יפה.

שגית אפיק: אז עמוד 5.

שגית אפיק: זה מה שאמרנו בהתחלה, הגדרה של שירותי פיקדון ואשראי בינלאומי – שלומית, תקריאי.

שלומית ארליך: בעצם אנחנו נעשה התאמה של הנוסח ומתאימים אותו בדיוק למה שניסחנו בהצעת חוק הגמ"חים: שירותי פיקדון אשראי בלא ריבית תישאר כמות שהיא.

שלומית ארליך: "שירותי פיקדון ואשראי בלא ריבית" – קבלת פיקדונות ומתן אשראי, כאחד, הנעשים דרך עיסוק, ובלבד שהפיקדונות והאשראי אינם נושאי ריבית.

שלומית ארליך: " ההגדרה של תשתנה ותהיה כך: "כל תמורה הניתנת בקשר עם אשראי או פיקדון שיש בה משום תוספת לקרן, יהיה כינויה אשר יהיה ולעניין זה יראו כריבית או רק חלק מכספי הפיקדון או התרומה המזכה בידי נותן האשראי בשל מתן האשראי למעט – (1) עמלות לצורך כיסוי הוצאות תפעול ולצורך קרנות ליציבות ולנזילות מסוג, בסכום או בשיעור שקבע השר.

שלומית ארליך: (2) החזר הוצאות סבירות שהוצאו בשל פיגור בהחזר האשראי מסוג, בסכום או בשיעור שקבע השר.

שלומית ארליך: (3) כל סכום המתווסף לקרן עקב תנאי הצמדה לאחר מאלה: (א) שער החליפין למטבע הישראלי או למטבע אחר שאישר המפקח שמפרסם בנק ישראל.

שלומית ארליך: (ב) מדד המחירים לצרכן או מדד אחר שאישר המפקח שמפרסמת הלשכה המרכזית לסטטיסטיקה.

שלומית ארליך: "

טליה דולן-גדיש: למה אתם לא - - - של חוק הריבית?

שלומית ארליך: ככה עשינו את זה בגמ"חים.

תשתנה ותהיה: "כל תשלום שמתקיים לגביו אחד מאלה, למעט תרומה מזכה ולמעט תשלום מסוג שקבע השר באישור ועדת הכספים של הכנסת: (1) יש בצידו זכות לקבלו חזרה, כולו או חלקו, בין שהזכות היא של נותן התשלום ובין שהומחתה או הוקנתה לאדם שלישי; (2) מתקיימים לגביו תנאים אחרים שקבע השר באישור ועדת הכספים של הכנסת.

תשתנה ותהיה: "תרומה מזכה" – תרומה שמתקיים לגביה אחד מאלה", ואנחנו מוסיפים: ולמעט תרומה מסוג שקבע השר באישור ועדת הכספים של הכנסת: (1) יש בצידה זכות לקבלה חזרה, כולה או חלקה, בין שהזכות היא של נותן התרומה ובין שהומחתה או הוקנתה לאדם שלישי; (2) יש בצידה זכות לקבל מענק או אשראי, בין שהזכות היא של נותן התרומה ובין שהומחתה או הוקנתה לאדם שלישי; (3) מתקיימים לגביה תנאים אחרים שקבע השר באישור ועדת הכספים של הכנסת, ויחולו עליה כל ההוראות שחלות לעניין התקנות האלה לעניין פיקדון.

תשתנה ותהיה: "אשראי" – יישאר כמו שהוא, כהגדרתו בחוק הבנקאות (רישוי), התשמ"א-1981 (להלן – חוק הבנקאות (רישוי)); (להלן – חוק הבנקאות (רישוי)); "מתן אשראי" – כהגדרתו בסעיף 21(ב) לחוק הבנקאות (רישוי), למעט הנפקה של כרטיסי אשראי;"

שגית אפיק: יש לכם עוד תיקונים בהמשך הנוסח?

קוסאי עאסי: כן.

קוסאי עאסי: בתקנה 1(ג), עמוד 7 באמצע.

שגית אפיק: אוקי.

שגית אפיק: איזה עוד תיקונים?

קוסאי עאסי: צריכים לשבת על התאריכים?

קוסאי עאסי: היינו באמצע וגם את מה שביקשתם לתקן, צריך לעדכן את זה - -

יצחק וקנין: רק תעדכנו את העיתון אחר כך שאתם עובדים על הנוסח.

יצחק וקנין: לא אנחנו תוקעים לכם כלום.

קוסאי עאסי: נשלח הודעה לעיתון...

שגית אפיק: מה ביקשתם, אם אפשר להגיד לנו את המועדים.

לוני בכר: לגבי 18 ביקשנו דחיה בחודש כי זה יותר קל לכולנו.

לוני בכר: לגבי 17 – רק ביקשנו דחיות של שבוע, שבועיים כדי שנספיק בלוח זמנים קצר ופה זה לעשות דיווח רטרואקטיבי.

שגית אפיק: אפשר לתת להם את זה?

שגית אפיק: את החודש והשבוע, שבועיים?

קוסאי עאסי: צריכים לשבת ולראות את זה.

קוסאי עאסי: קשה לשלוף את זה, לפחות בחודש.

קוסאי עאסי: צריך פשוט לשבת ולראות את זה.

יצחק וקנין: מתי תשבו?

טליה דולן-גדיש: עכשיו, היינו באמצע.

קוסאי עאסי: תנו לנו רבע שעה, 20 דקות ונעשה את זה.

קוסאי עאסי: גם צריך להכניס את מה שביקשתם - -

יצחק וקנין: מאחר ואני לא מתכוון להישאר פה יותר מ-20 דקות.

יצחק וקנין: ..

קוסאי עאסי: מה זאת אומרת?

קוסאי עאסי: אנחנו לא הקראנו את הנוסח עם התיקון שביקשתם על הסיבות, שאתם רוצים שנפרט את הסיבות.

שגית אפיק: על הוראת המעבר אתה מדבר.

קוסאי עאסי: כן, הוראת מעבר וקבע, רצינו שיהיו לנו לפחות את הסיבות.

קוסאי עאסי: את זה לא כתבנו.

טליה דולן-גדיש: יש לנו עוד כמה תיקוני נוסח.

שגית אפיק: אז אולי לגבי הקבע בואו נקריא?

קוסאי עאסי: מה יהיה בקבע?

איל לב ארי: "7(ה) דחה מוסד פיננסי ישראלי את ההשגה, יפרט המוסד הפיננסי הישראלי את הסיבות להחלטתו ובכלל זה בהתייחס לטענות שהעלה בעל החשבון בהשגה.

איל לב ארי: "

שגית אפיק: בתוך 30 ימים מהיום שהוגשה ההשגה.

לוני בכר: אפשר להגיד "יכלול את הסיבות" כי יפרט, זה הופך להיות כמו בית משפט, מה שמוסד פיננסי לא יהיה מסוגל לעשות.

לוני בכר: לכלול את הסיבות – בהחלט כן.

קוסאי עאסי: אז איך זה יהיה?

שגית אפיק: במקום "יפרט" הוא מבקש שזה יהיה "יכלול".

שגית אפיק: אני רוצה להבין באמת את היישום.

לוני בכר: אנחנו לא נעשה שום "וי", אנחנו נעשה את זה כמו ש - - - מבקשת, שכל מוסד פיננסי יצטרך לכלול את הסיבה שבגינה ההשגה נדחית.

לוני בכר: הדברים שאומרים פירוט, אז באים ואומרים: לא פירטת מספיק, זה רק עמוד אחד, זה לא שלושה עמודים.

לוני בכר: בסופו של דבר זה לא בית משפט וגם לא גוף מנהלי אז אנחנו, בתור מוסד פיננסי, צריכים לעשות את זה לפי המגבלות והיכולות.

שגית אפיק: טוב, בסדר.

טליה דולן-גדיש: ואיפה בדיוק אתה משבץ את זה?

טליה דולן-גדיש: כן.

שגית אפיק: אז זאת הוראת הקבע.

לוני בכר: בתוך 30 ימים מההשגה לא נוכל לתת פירוט בצורה כזאת.

לוני בכר: זה לוח זמנים בלתי אפשרי.

שגית אפיק: אבל זה מה שדובר כשעוד היו"ר היה כאן.

לוני בכר: מדובר שאנחנו אומרים שלא שזה היה פרטני כמו שדיברנו.

לוני בכר: ברגע שהוועדה מבקשת זה פרטני מפורט אז 30 ימים לא יספיקו.

שגית אפיק: אבל זה מה שדיברנו בדיון.

שגית אפיק: אף פעם לא דיברנו על משהו אחר.

מיקי טמיר: סליחה רק רגע, בנוסח שהגישה - - - היה כתוב שאנחנו דוחים את ההשגה ואז יכול הלקוח לפנות ולשאול למה דחיתם?

מיקי טמיר: ואז צריכים לתת לו תוך 30 יום את הנימוקים אבל ההחלטה עצמה היתה כבר קודם.

מיקי טמיר: עכשיו ביקשתם שאחרי שהחלטנו על הדחייה, אנחנו מיד כוללים את הסיבות וזה לא תוך 30 יום.

מיקי טמיר: זה כתוב בחקיקה קודם לכן - אם אני לא טועה יש לנו 60 יום להחליט.

מיקי טמיר: אנחנו מדברים פה על עשרות אלפי מקרים רבותי.

מיקי טמיר: אני לא זוכרת כמה זמן יש לנו להשגה?

לוני בכר: 60 יום.

שגית אפיק: אז זה באותו זמן שאתם עושים את זה.

מיקי טמיר: הוועדה רצתה שזה יהיה בהודעה על הדחיה.

מיקי טמיר: עכשיו צריך להכניס את המועדים, זה מה שאני מתכוונת.

שגית אפיק: כי יש לכם כבר את המועדים לתשובה להשגה.

יצחק וקנין: אתם מתנגדים ל-60 יום?

מיקי טמיר: לא, זה מה שהם הסכימו.

שגית אפיק: אין בעיה, בסדר גמור.

שגית אפיק: מקובל.

יצחק וקנין: אני מבין שאתם הצעתם 60 יום.

קוסאי עאסי: 60 יום למה?

יצחק וקנין: להגיש את ההשגה.

יצחק וקנין: תשובה על ההשגה.

קוסאי עאסי: תשובה על ההשגה, אני חושב שזה היה.

קוסאי עאסי: .. 60 יום או שלושה חודשים?

שגית אפיק: לאדם יש 30 יום להגיש.

קוסאי עאסי: שלושה חודשים, למה 60 יום?

פרידה ישראלי: לבנק יש שלושה חודשים ולאדם 60 יום.

לוני בכר: זה סעיף (ה) – בתוך 60 ימים מיום שליחת ההודעה בידי המוסד הפיננסי או עד - -

שגית אפיק: לא, זה שונה ל-90 יום.

שגית אפיק: רגע.

קוסאי עאסי: שניה.

קוסאי עאסי: ישיב המוסד הפיננסי על ההשגה לא יאוחר מ-31 ביולי.

קוסאי עאסי: אז אם ההשגה היא במרץ?

קוסאי עאסי: אתה שולח לו הודעה.

קוסאי עאסי: ..

שגית אפיק: כן, העניין ברור.

שגית אפיק: אתם רוצים 60 ימים - -

קוסאי עאסי: 90 ימים, זה לא 60.

קוסאי עאסי: אתם ביקשתם שלושה חודשים.

קוסאי עאסי: אם הייתם אומרים חודשיים, זה היה הרבה יותר פשוט.

הילה נחמן: לא, אם אתה משאיר פה 60 ימים אז אתה מדווח לו - - -

יצחק וקנין: לא, לא.

לוני בכר: היועצת המשפטית, זו בדיוק הסיבה שאנחנו צריכים עוד 10 דקות, רבע שעה להסדיר את המועדים.

לוני בכר: הרעיון הוא פשוט: כשאנחנו משיבים, אנחנו נכלול את הסיבה.

לוני בכר: אי אפשר מועדים אחרים כי זה לא יעבוד, זה הכל.

לוני בכר: אנחנו נשוב אליכם עם מועדים מעודכנים.

ביקש: מה יש עוד שנשאר פתוח במועדים?

טליה דולן-גדיש: כל המועדים פתוחים.

פרידה ישראלי: אנחנו צריכים לראות אם הבנקים, המוסדות הפיננסים, עדין יכולים לעמוד בתאריכים שלגביהם החלטנו - מהמועד הזה מתחיל חשבון חדש, מהמועד הזה בודקים יתרות.

פרידה ישראלי: זה הכל מועדים שמחייבים אותם להפעיל תיעוד עצמי חדש, נוהל לפתיחת חשבון וכו', ואז הם אמרו שהם צריכים שלושה חודשים מראש.

פרידה ישראלי: דיברנו שאם התקנות יעברו עד אמצע נובמבר – לא רצינו כל פעם לשבת אתם ולעשות ישיבות, תקנות, והאישור של התקנות נדחה.

שגית אפיק: כן, אבל עכשיו הם מבקשים משהו די פשוט לדעתי.

שגית אפיק: הם מבקשים חודש, נכון?

לוני בכר: חודש ל-18 ודחייה של השבוע שבועיים, לפי המועד השונה, ל-17.

לוני בכר: ישבנו על זה קודם.

לוני בכר: אם הוועדה תיתן לנו עוד רבע שעה, 20 דקות לסיים את זה - -

קוסאי עאסי: זה לגבי הוראות המעבר.

פרידה ישראלי: האם בהוראת הקבע אפשר לחיות עם התאריכים של היום מבחינתכם בתקנות?

קוסאי עאסי: ב-1 בפברואר אתה יכול?

לוני בכר: אני לא מבין את השאלה.

פרידה ישראלי: יש לנו מועד חדש של חשבון חדש מה-1 בפברואר.

פרידה ישראלי: האם המועדים האלה - -

לוני בכר: לא תהיה היערכות של שלושה חודשים אז - - -

קוסאי עאסי: צריכים לשבת על זה.

קוסאי עאסי: רוצים 1 באפריל.

פרידה ישראלי: זה מה שנשאר, לסגור את התאריכים.

יצחק וקנין: צריך לסגור את התאריכים כי אחרת, אני לא רואה פה שאנחנו מתקדמים.

יצחק וקנין: קחו 10 דקות ואנחנו נחדש את הישיבה בעוד 10 דקות.